ועדת הפנים ואיכות הסביבה, כנסת 17, פרוטוקול מספר 399, 2008-07-08 11:00

אופיר פינס-פז: אני מבין שהממשלה היתה מאוד פעילה בהגשת הסתייגויות.

אופיר פינס-פז: אני מצר על כך, לא משום שאני נגד הסתייגויות.

אופיר פינס-פז: אני בעד הסתייגויות, אבל יש גם דבר שהדעת לא סובלת.

אופיר פינס-פז: זה מקומם אותי מאוד.

אופיר פינס-פז: לא יכול להיות שלהצעת חוק שוועדה של כנסת ישראל עובדת עליה, כפי שלא עבדה על שום הצעת חוק מאז שאני מכיר חבר כנסת, כאשר מצליחים לסכם את הדברים עם 11 משרדי ממשלה שונים שכולם מייצגים אינטרסים הפוכים, כאילו שאין מדינה, כאילו שאין ממשלה, יש כאלה הסתייגויות.

אופיר פינס-פז: כל משרד לא רואה בעיניים אף אחד, לא רואה ממטר את המשרד לידו.

אופיר פינס-פז: עזבו אותנו.

אופיר פינס-פז: פשוט בושה וחרפה איך שאתם מתנהלים.

אופיר פינס-פז: זו שערורייה שאין כדוגמתה.

אופיר פינס-פז: אני הולך לעשות מזה סיפור שלא ראיתם בימי חייכם.

אופיר פינס-פז: שנתיים אני מתאם ביניכם, בריב על סמכויות ובירוקרטיה בין משרדי הממשלה.

אופיר פינס-פז: לא היה כדבר כזה.

אופיר פינס-פז: אני יו"ר ועדה כבר שנה וחצי, והעברתי עשרות חוקים עם הממשלה.

אופיר פינס-פז: גם היום העברתי הצעת חוק ש-8 משרדי ממשלה מעורבים בה.

אופיר פינס-פז: העברנו אותה בישיבה של שעתיים.

אופיר פינס-פז: הצעת החוק הזו לא קודמה נגד הממשלה, אלא בשיתוף הממשלה עד הקצה.

אופיר פינס-פז: לבוא לישיבה האחרונה עם 150 הסתייגויות?

אופיר פינס-פז: האם אתם נפלתם על הראש?

אופיר פינס-פז: האם אתם לא מתביישים?

אופיר פינס-פז: חשבתי שתהיו אנשים רציניים, ותאמרו לנו אולי שכחנו משהו, אולי פרח מזיכרוננו משהו, אולי טעינו באיזשהו דבר.

אופיר פינס-פז: אף אחד פה לא מלאך.

אופיר פינס-פז: בשוליים ייתכנו הערות של המשרד הזה, הצעה של המשרד הזה והסתייגות למשרד ההוא.

אופיר פינס-פז: האם אתם באמת חושבים שאנחנו נסכים לפתוח את הדיון מחדש דרך ההסתייגות?

אופיר פינס-פז: הרי זה דבר שלא מתקבל על הדעת בשום פנים.

אופיר פינס-פז: אתם הופכים את ההסתייגויות למכשיר שאנחנו נצטרך לנפנף אותו.

אופיר פינס-פז: אנחנו כבר לא יכולים להתייחס ברצינות להצעות שלכם.

אופיר פינס-פז: אם היו לנו עכשיו 5-10 הסתייגויות לנוסח היינו אומרים: בסדר, נשקול אחת-אחת ברצינות.

אופיר פינס-פז: כאשר יש 150 הסתייגויות, איך אפשר בכלל לבדוק את זה?

אופיר פינס-פז: תלכו למליאה ותשברו את הראש.

אופיר פינס-פז: הרי זה לא יכול להיות.

אופיר פינס-פז: הרי מרוב הסתייגויות לא רואים את היער.

אופיר פינס-פז: זה מכעיס אותי מאוד, כי אני חושב שזה לא מגיע לנו אחרי העבודה שנעשתה כאן בשנתיים האחרונות.

אופיר פינס-פז: אגב, לא מגיע גם לחוק הזה.

רוני טלמור: העמדה של הממשלה לאורך כל הדרך, היא שהחוק הזה חשוב.

רוני טלמור: אני מסכימה שהוועדה עשתה פה עבודה גדולה, ויכול להיות שהממשלה בגלל שיקולים מבניים לא היתה יכולה לעשות את זה בעצמה.

רוני טלמור: עם זאת, אני רוצה להזכיר כי הנוסח שאנו דנים בו היום הוא לא הנוסח שהיה בדיון הקודם, וחלק גדול ממנו גם לא היה בדיונים אחרים.

רוני טלמור: מעבר לזה, הוכנסו בנוסח כל מיני שינויים שחלקם אפילו לא נדון ברמה העקרונית בישיבות.

רוני טלמור: לכן, זה לגיטימי להעיר הערות לנוסח.

רוני טלמור: זה חוק ארוך, ולכן יש הרבה הערות.

רוני טלמור: ההערות מתחלקות לשניים.

רוני טלמור: יש נושאים עקרוניים שבהם הוועדה לא קיבלה את עמדת המשרדים, והמשרדים עומדים על הערותיהם.

רוני טלמור: יש גם הערות לנוסחים החדשים.

רוני טלמור: זה שזה מסתכם בהרבה הערות נובע בין השאר מכך שמדובר בעשרות סעיפים.

רוני טלמור: אני לא חושבת, שמישהו במשרדי הממשלה ראוי לנזיפה בגין עבודה שהוא עושה מתוקף תפקידו, בהבנת הדברים כפי שהם צריכים להיות לדעת המשרד שלו.

אופיר פינס-פז: אני לא רוצה עכשיו להתפלמס על זה.

אופיר פינס-פז: רוני, אני מקבל חלק גדול מהדברים שלך.

אופיר פינס-פז: לכן, אני מתכוון לקרוא את הנוסח.

אופיר פינס-פז: אנחנו מביאים את הנוסח הסופי שאמור להיות במליאה אחרי שהיה אצל הנסחית.

אופיר פינס-פז: אף פעם לא עושים את זה בוועדה.

אופיר פינס-פז: יכול להיות שגם על הרקע הזה יש הערות.

אופיר פינס-פז: אני לא מדבר על הערות לנוסח ברמה הטכנית, כי זה בוודאי מקובל עלי.

אופיר פינס-פז: אני מדבר על ההערות המהותיות.

אופיר פינס-פז: תומר, אני מציע לקרוא את כל הצעת החוק, ולאחר מכן אנחנו נעבור להסתייגויות.

אופיר פינס-פז: אנחנו מתחילים עם ההסתייגויות של הממשלה, ואחר כך נעבור להסתייגויות חברי הכנסת.

אופיר פינס-פז: אני עובר משרד-משרד, וכל משרד יגיד מה מפריע לו בנוסח.

תומר רוזנר: הנוסח שהופץ בשבוע שעבר על ידי הוועדה, הוא הנוסח שמבטא את ההחלטות שהוועדה קיבלה במהלך הדיונים השונים, כאשר הדברים המתחייבים מאותן החלטות ולא באו לידי ביטוי באותן החלטות, אנחנו סימנו אותם בצורה מדויקת, כדי שכאשר הוועדה תגיע אליהם היא תוכל לראות שאלה דברים שנובעים מההחלטות אבל לא מפורשים בהחלטות, ולכן צריך לקבל לגביהם החלטה מפורשת.

תומר רוזנר: חלק אחר מהשינויים אלה הם שינויי נוסח, שנובעים מההערות שקיבלנו מהמשרד להגנת הסביבה ומהערות הנסחית שעברה על זה שוב אחרי שהנוסח הופץ.

תומר רוזנר: גם הדברים האלה סומנו בצורה מאוד מדויקת, כך שאם יהיה שוני אפשר יהיה לעקוב אחריו.

ורד קירו-זילברמן: קוראת את הצעת החוק.

אופיר פינס-פז: גבי גולן צריך להגיע לדיון בלשכת ראש הממשלה, ולכן אנחנו נשמע אותו ואחרי זה נמשיך בהקראה.

גבי גולן: אני רוצה להזכיר שוועדת השרים לענייני חקיקה החליטה לתמוך בחוק, וקבעה מספר תנאים.

גבי גולן: התנאי הראשון הוא התנאי של תחולת החוק בינואר 2011.

גבי גולן: אני מבין שזה גם הסיכום של הוועדה עם השר להגנת הסביבה.

גבי גולן: הנושא השני הוא שיישמעו כל הערות משרדי הממשלה לעניין החקיקה.

גבי גולן: ההערות האלה יישמעו, ובסיום שמיעת ההערות המשרד להגנת הסביבה בנושאים סביבתיים ומשרד המשפטים בנושאים משפטיים, יקבעו את עמדת הממשלה בכל נושא ונושא.

גבי גולן: ההערות של המשרדים האחרים יירשמו.

גבי גולן: אנחנו נבקש מהשר להגנת הסביבה לבוא בדברים עם השרים הנוגעים בדבר, כדי שבעת ההצבעה על החוק בקריאה שנייה ושלישית החוק יהיה מתואם ככל הניתן.

גבי גולן: ההערות האחרות של המשרדים צריכות להיות רשומות באופן כזה שאם יהיה דיון פנימי שלנו – ואין הרבה כאלה – והממשלה תחליט שהעמדה שהוצגה בהסתייגות בנושא כזה או אחר היא עמדה נכונה, אנחנו בתיאום עם הוועדה נשביח את החוק.

ורד קירו-זילברמן: ממשיכה לקרוא את החוק מסימן ד, סעיף עונשין.

אופיר פינס-פז: נציג כל משרד יקרא את ההסתייגויות, ויוסי ענבר אם ירצה יגיד משהו ואם לא הוא אומר.

אופיר פינס-פז: תומר, אם ירצה, יאמר משהו ואם לא הוא לא יאמר.

שבתאי אלבוחר: אנחנו חושבים שסעיף 11(ב) מגוחך.

אופיר פינס-פז: תציע נוסח.

שבתאי אלבוחר: אנחנו רוצים שזה יוגבל רק לחוק רישוי עסקים, כך שהמילים: "כל חיקוק" יוחלפו במילים "חוק רישוי עסקים".

שבתאי אלבוחר: בסעיף 15(ו)) יוחלפו המילים "לא יחליט ממונה ליתן היתר פליטה" במילים "לא יחליט ממונה שלא ליתן היתר פליטה".

שבתאי אלבוחר: סעיף 17(ו) יימחקו המילים "או בתוכנית כמשמעותה בחוק התכנון והבנייה".

שבתאי אלבוחר: אנחנו חושבים שזה פוגע בסיכרון התהליכים.

שבתאי אלבוחר: אנחנו חושבים שצריך להוסיף סעיף 22(ד):

שבתאי אלבוחר: פעולות הממונה כאמור בסעיף 22 לגבי מקור פליטה הכלול בפרט 1.1 בתוספת השלישית, יעשו לאחר התייעצות עם השר לתשתיות לאומיות", בגלל הרגישות של סגירת תחנת כוח.

שבתאי אלבוחר: בסעיף 27(א) יימחקו המילים "לצורך מימון פעולות המשרד לשם קיום ואכיפת הוראות חוק זה ולשם הפעלת המערך הארצי".

שבתאי אלבוחר: בסעיף 31(א) נוסיף: "הוראות סימן זה לא יחולו על מקורות פליטה הטעונים היתר.

שבתאי אלבוחר: אנחנו לא רואים שסימן ד' חל על מקורות הפליטה שטעונים היתר.

שבתאי אלבוחר: בסעיף 43(א)(4) יימחקו המילים: "לעניין זה הפרה שיטתית".

שבתאי אלבוחר: את זה ראיתי שעשיתם כבר, ולכן אפשר למחוק את זה.

שבתאי אלבוחר: יתווסף סעיף חדש 43(ד) שיאמר: טרם מתן צו כאמור בסעיף 43 לגבי מקור פליטה הכלול בפרט 1.1 בתוספת השלישית, יתייעץ הממונה עם השר לתשתיות לאומיות".

שבתאי אלבוחר: בסעיף 64(ג) אנחנו רוצים שתמחקו את המילה "דירקטור" מראשית ההגדרה, ובסוף תוסיפו: "ולעניין מתקין, מפעיל או משתמש במקור פליטה ללא היתר – גם דירקטור".

שבתאי אלבוחר: זה מגביל את האחריות של הדירקטורים, וזה ישמש הרתעה לאנשים שלא להיות דירקטור.

אופיר פינס-פז: יש לך ויכוח על זה עם משרד האוצר.

שבתאי אלבוחר: אנחנו חושבים שצריך לבטל את סעיף 69.

שבתאי אלבוחר: אנחנו חושבים שזה ישמש הרתעה לאנשים לשאת בתפקידים בכירים בחברות גדולות, כאשר אפשר להאשים אותם בעוולה בתחום איכות הסביבה.

שבתאי אלבוחר: בסעיף 71א צריך להוסיף: בכל הליך משפטי לפי חוק זה – העובדה שהנאשם או הנתבע מילא את כל המוטל עליו בהוראות שניתנו לעניין פליטות אוויר בהיתר פליטה או ברישיון עסק, תהא לו הגנה טובה".

שבתאי אלבוחר: זה חשוב מבחינת דיני ראיות.

אופיר פינס-פז: נשמעת את הערות יוסי ענבר.

אופיר פינס-פז: האם יש משהו שאתה מקבל?

אופיר פינס-פז: את הסעיף הראשון אנחנו מקבלים.

אופיר פינס-פז: את סעיף 2-3 אנחנו לא מקבלים.

אופיר פינס-פז: סעיף 4 כבר כתוב ב-18(ג).

אופיר פינס-פז: עם סעיף 5 אין לנו בעיה.

אופיר פינס-פז: סעיף 6 כבר תוקן.

אופיר פינס-פז: לסעיפים 7-8 אנחנו מתנגדים.

דב חנין: אני לא הבנתי את ההעמדה שלכם לגבי סעיף 5.

אופיר פינס-פז: אין להם בעיה לקבל את ההערה.

אופיר פינס-פז: זו העמדה שלהם ומותר להם.

דב חנין: אני מנסה להבין.

אופיר פינס-פז: קראנו את החוק, וכולנו מבינים.

אופיר פינס-פז: מה לגבי סעיפים 9-11.

הדס פיקסלר: סעיפים 9-11 הן הערות שהן משפטיות במהותן.

רוני טלמור: לגבי הגדרה של דירקטור, אנחנו הצענו שההגדרה של דירקטור תתייחס רק לסעיפים 62א(1) ו-(2) שאלה שתי עבירות מרכזיות, שלגביהן נראה לנו הגיוני שתהיה אחריות גם לדירקטור שהוא לא חלק מהניהול השוטף של התאגיד, אלא עם אחראיות פיקוחית בלבד.

רוני טלמור: לגבי סעיף 69 אין ספק שזה סעיף מרחיק לכת.

רוני טלמור: הוא גם עלה בנוסחים קודמים.

רוני טלמור: בסופו של דבר החוק כולל הרתעה לא מעטה.

רוני טלמור: ישנם כלי הרתעה רבים.

רוני טלמור: גם לגבי נושא משרה אנחנו לא חושבים שזה כלי הכרחי.

רוני טלמור: אני מקבלת את ההערה שלהם.

רוני טלמור: אני לא יכולה לבוא ולומר שההסדר הזה מנוסח בצורה שהיא לא חוקית ולא תקינה, אבל אם זה עניין של מדיניות אנחנו היינו מעדיפים שהסעיף הזה לא יהיה.

רוני טלמור: לגבי סעיף ההגנה, זה משהו שהערתי עליו אבל אני מתכוונת לחזור בי מהערה הזו משום שגם מבחינת דיני הנזיקין וגם מבחינת המשפט הפלילי היום ההגנה הזו לא נדרשת.

רוני טלמור: אם תרצה, אני אוכל לפרט יותר.

אופיר פינס-פז: לא צריך.

תומר רוזנר: אני אשתדל להעיר רק דברים הנוגעים לכך שקבלת ההערות מריעה את המצב המשפטי הקיים היום.

תומר רוזנר: קבלת ההערה הראשונה מרעה את המצב הקיים היום לפי סעיף 9 לחוק למניעת מפגעים.

רוני טלמור: אנחנו מצטרפים להערה הזו.

אופיר פינס-פז: יוסי, אנחנו לא נוכל לקבל את העמדה הזו.

תומר רוזנר: לגבי סעיף 5, האגרות, זה נראה לי מוזר.

יוסי ענבר: עדיין אני יכול להטיל אגרות.

יוסי ענבר: מה זה משנה לצורך מה זה.

רוני טלמור: זה לא נדרש.

רוני טלמור: יש ועדת אגרות ויש מדיניות.

רוני טלמור: לא צריך את זה.

רוני טלמור: זו תוספת שלא נדרשת.

רוני טלמור: זו רק הקביעה לאיזה צורך הן ישמשו.

יוסי ענבר: אגרה אני מטיל בכל מקרה.

יוסי ענבר: זה לא מבטל את סעיף האגרות.

רוני טלמור: זו רק הקביעה לאיזה צורך הן ישמשו.

אופיר פינס-פז: האם אתם תומכים בהסתייגות של משרד התשתיות?

רוני טלמור: כן.

תומר רוזנר: אני רוצה להסביר מאיפה נולד הצורך בדבר הזה.

תומר רוזנר: כיוון שהאוצר התעקש שהאגרות ילכו לקופת המדינה, המשרד ביקש שהדברים ייכתבו במפורש כדי שהכספים ישמשו אותו.

תומר רוזנר: אם לא רוצים, זה בסדר.

דב חנין: אחר כך יגידו שאין כסף לחוק.

יוסי ענבר: בכל מקרה אין כסף לחוק.

אופיר פינס-פז: אני לא קובע לממשלה איך מתקצבים.

שבתאי אלבוחר: ישנו מסמך עדכון שהגשנו הבוקר ולא צרפתם אותו.

שבתאי אלבוחר: זה אמור להחליף את המסמך הקודם.

שבתאי אלבוחר: במסמך השני יש לנו הסתייגות בעניין הוראות המעבר.

אופיר פינס-פז: אני לא מאפשר לקרוא את ההסתייגות של היום.

אופיר פינס-פז: יש גבול לכל תעלול.

אופיר פינס-פז: כולכם עברתם את הסף, חוץ ממשרד המשפטים ומשרד להגנת הסביבה.

שבתאי אלבוחר: אבל לא קיבלנו את זה.

אופיר פינס-פז: אני מצטער.

אופיר פינס-פז: לא אאפשר לדון בהסתייגויות שלא לפנינו.

אופיר פינס-פז: אנחנו עוברים להצבעה על ההסתייגויות.

אופיר פינס-פז: מי בעד ההסתייגות בסעיף 1?

אופיר פינס-פז: ה צ ב ע ה בעד – אין נגד – 7 נמנעים - אין ההסתייגות לא התקבלה.

אופיר פינס-פז: נעבור להצבעה על סעיף 2.

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: נעבור להצבעה על סעיף 3.

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: נעבור להצבעה על סעיף 4.

הדס פיקסלר: אמרנו שזה מיותר, כי הוועדה הבהירה זאת בסעיף אחר.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: בסעיף 5 יש הסכמה של המשרד.

הדס פיקסלר: אנחנו הסכמנו שהמילים יימחקו.

הדס פיקסלר: יש לנו סעיף של ייעוד כספים למשרד.

הדס פיקסלר: אם אומר הנציג שמחיקת המילים משמעה היא שינוי ייעוד הכספים, אז אנחנו לא מסכימים.

אופיר פינס-פז: משרד ראש הממשלה קבע, שבויכוח בין המשרדים העמדה של המשרד להגנת הסביבה קובעת.

אופיר פינס-פז: אחרי זה תעשו תיאום בממשלה.

אופיר פינס-פז: לצורך הישיבה הזו, זו הפרוצדורה.

אופיר פינס-פז: האם אתם בעד או נגד ההסתייגות מס' 5.

הדס פיקסלר: לאו ההערה שהיתה פה, אנחנו נגד.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: את סעיף 6 ביטלנו כי זה נכנס לגוף החוק.

אופיר פינס-פז: מי בעד ההסתייגות בסעיף 7?

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: אנחנו עוברים להצבעה על ההסתייגות בסעיף 8.

אופיר פינס-פז: ה צ ב ע ה בעד – אין נגד – 7 נמנעים- אין ההסתייגות לא התקבלה.

אופיר פינס-פז: מה לגבי הדירקטור בסעיף 9?

אופיר פינס-פז: פה זה יותר עניין של מדיניות הוועדה.

תומר רוזנר: נכון.

תומר רוזנר: הנושא הזה הוא עניין של מדיניות.

תומר רוזנר: מדובר על אחריות פיקוח.

תומר רוזנר: הוא צריך להראות שהוא נקט בצעדים וקבע נהלים.

תומר רוזנר: הוא לא צריך להראות שהוא בא בפועל ומנע את המפגע, כי זה לא התפקיד שלו.

תומר רוזנר: הוא צריך להראות שהוא פעל במסגרת תפקידו כראוי, כדי להבטיח שעוולות ועבירות כאלה לא יתקיימו.

אופיר פינס-פז: האם יש מקום פה לעשות פשרה שאני אציע, שבמקום המילה "דירקטור" יהיה כתוב "יו"ר הדירקטוריון"?

אופיר פינס-פז: יו"ר הדירקטוריון הוא אדם עם סמכות היתר, וגם מצופה ממנו שהוא ינקוט באמצעים האלה.

רוני טלמור: החוקים המתייחסים לאחריות דירקטור מתחלקים לשלוש אפשרויות.

רוני טלמור: האחת היא, שזה בכלל לא מתייחס לדירקטור.

רוני טלמור: יש חוקים בודדים שזה מתייחס תמיד, וזה בדרך כלל לא היה על דעתנו.

רוני טלמור: בחוקים שאנחנו היינו מעורבים, בעיקר בחוקים סביבתיים, אנחנו בחנו את אותן עבירות שמבחינת ההיגיון מתאים שתהיה אחריות של דירקטור.

אופיר פינס-פז: זו לא אחריות.

אופיר פינס-פז: זו אחריות לוודא שהוא עשה כמיטב יכולתו כדי לדעת.

רוני טלמור: אני מדברת על עבירה של אי מסירת נתונים או של הפרעה למפקח.

אופיר פינס-פז: לכן אני שואל על היו"ר.

אופיר פינס-פז: אני חושב, שליו"ר יש אחריות עודפת מתוקף תפקידו.

רוני טלמור: אבל חבל לעשות הבחנה שמצמצמת.

אופיר פינס-פז: למה?

אופיר פינס-פז: אולי נעשה תקדים חשוב?

משה כחלון: האם אפשר להביא דוגמא כיצד דירקטור יכול לעלות על איזו עוולה?

רוני טלמור: כן.

רוני טלמור: היום יותר ויותר נפוץ שדירקטוריון בפירמות גדולות מאמץ תוכנית אכיפה פנימית.

רוני טלמור: המשמעות היא, שהם יוצרים מסגרת של נהלים פנימיים, שהמטרה שלהם לקיים את הדינים של הגנת הסביבה.

רוני טלמור: המטרה של התוכנית הזו היא להביא למצב שעומדים בהוראות החוק.

רוני טלמור: מצד שני, אם עומדים בתוכנית הזו זה נחשב להגנה טובה לדירקטור.

אופיר פינס-פז: כלומר, דרך זה הם מגנים על עצמם.

רוני טלמור: אבל אנחנו מגיעים למצב בו החברה עושה מאמצים לציית.

תומר רוזנר: אני רציתי להציע הצעה שמשלבת את שתי ההצעות שהוצגו כאן.

תומר רוזנר: ההצעה האחת היא, שיו"ר הדירקטוריון יהיה אחראי בדרך כלל, ולאותן עבירות או עוולות לגבי העבירות החמורות יותר של אי קבלת היתר או פסקאות (1) ו-(2)א), שאלה הן העבירות החמורות ביותר, זה יהיה לכל דירקטור.

אופיר פינס-פז: אני אלך עם הפשרה שהציעה רוני, שבעבירות החמורות תהיה אחריות דירקטוריון, ובעבירות הקלות לא תהיה.

תומר רוזנר: אם כך, אני מציע להוסיף את כל העברות המנויות בסעיף 62(א), שהן העבירות החמורות ביותר.

תומר רוזנר: אני מדבר על 4 עבירות במקום 2 שנמצאות כאן, הכוללות אי קיום הוראות שניתנו ישירות לתאגיד על ידי הממונה.

תומר רוזנר: בעיקר מדובר על צי רכב וכו'.

תומר רוזנר: העבירה הרביעית היא אי קיום הוראת צו שניתן על ידי בית המשפט.

אופיר פינס-פז: אנחנו בעצם מפחיתים את אחריות הדירקטוריון בדברים שלא אמורים להגיע אליו, בעבירות היותר פשוטות ושגרתיות, ובדברים הכבדים כמו צו של בית משפט, הוראה מפורשת של ממונה או הפליטות עצמן, אנחנו נשאיר את אחריות הדירקטורים.

אופיר פינס-פז: זו הפשרה, ואני מקווה שגם המשרד לתשתיות לאומיות יראה בזה דבר נכון.

אופיר פינס-פז: מי בעד הנוסח שהציע תומר?

אופיר פינס-פז: ה צ ב ע ה בעד – 8 נגד – אין נמנעים- אין ההסתייגות התקבלה.

אופיר פינס-פז: לסעיף 10 אתם מתנגדים.

אופיר פינס-פז: אנחנו עוברים להצבעה על ההסתייגות.

אופיר פינס-פז: ה צ ב ע ה בעד – אין נגד – 8 נמנעים- אין ההסתייגות לא התקבלה.

אופיר פינס-פז: אתם גם נגד ההסתייגות בסעיף 11.

אופיר פינס-פז: ה צ ב ע ה בעד – אין נגד – 8 נמנעים- אין ההסתייגות לא התקבלה.

אופיר פינס-פז: אנחנו עוברים להסתייגויות של משרד הבריאות.

אילנה מיישר: בסעיף 8(א) אנחנו מציעים שבמקום המילים "עם הרופא המחוזי" יבואו המילים "אפ המנהל הכללי של משרד הבריאות או מי שהוא הסמיך לעניין זה".

אופיר פינס-פז: האם למישהו יש התנגדות?

אופיר פינס-פז: אין התנגדות.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 8 נגד – אין נמנעים- אין ההסתייגות התקבלה.

אילנה מיישר: בסעיף 38(ב) אנחנו מבקשים להוסיף אחרי המילים "בחשבון את" את המילים "העניינים המפורטים בסעיף 14(ב) ואת".

אילנה מיישר: כלומר, שהשיקולים שהממונה ישקול לגבי מתן ההוראות יכללו גם את העניינים המפורטים בסעיף 14.

אופיר פינס-פז: מהם העניינים שם?

אילנה מיישר: זה כולל הרבה עניינים.

אילנה מיישר: החשוב לנו, הוא העניין של עלות-תועלת של ההוראה.

אילנה מיישר: אנחנו מדברים בעיקר על בתי חולים ומעבדות שהם גופים ציבוריים עם בעיות תקציב.

אילנה מיישר: אנחנו רוצים שייקחו בחשבון את עלות התועלת בהוראה שהוא נותן.

שולי נזר: זה נשקל עבור כולם, וראוי שזה יישקל גם פה.

אופיר פינס-פז: אין לכם בעיה עם זה.

אופיר פינס-פז: מי בעד ההסתייגות.

אופיר פינס-פז: ה צ ב ע ה בעד – 8 נגד – אין נמנעים- אין ההסתייגות התקבלה.

אופיר פינס-פז: אנחנו עוברים להסתייגויות של משרד התעשייה, המסחר והתעסוקה.

חנה מזור: בסעיף 5(ד) במקום המילים "להקים ולהפעיל תחנות ניטור אוויר שיהיו חלק מהמערך הארצי", אנחנו מבקשים לומר "לחבר את תחנות הניטור שבבעלותו למערך הניטור הארצי".

אופיר פינס-פז: אני מבקש נוסח.

חנה מזור: במקום המילים "להקים ולהפעיל", אנחנו מבקשים לומר "לחבר את תחנות הניטור שבבעלותו למערך הניטור הארצי".

חנה מזור: בסעיף 22(א)(3) אנחנו מבקשים למחוק את המילים "או מערכי ייחוס".

חנה מזור: במקום סעיף 28 יבוא: "השר יקבע בתקנות תמריצים לכלל המזהמים לצורך הפחתת הזיהום".

דב חנין: אני לא מבין את זה.

אופיר פינס-פז: אתה תעיר בסוף.

חנה מזור: בסיפה של סעיף קטן 31(ב) ושל סעיף 35(ב) יש להוסיף: "ובהסכמת שר התמ"ת".

אופיר פינס-פז: אני כבר אומר לך, ששום דבר פה לא יהיה בהסכמה של אף שר.

אופיר פינס-פז: מקסימום בהתייעצות.

אופיר פינס-פז: אני לא אתן לאף שר פה זכות וטו.

חנה מזור: בסעיף 69 אנחנו מציעים שיהיה כתוב: "מקום שהעוולה נעשתה על ידי תאגיד, חזקה היא כי נושא משרה בתאגיד הפר חובתו לפי חוק זה".

חנה מזור: כלומר, נוסח קצת יותר מעודן ופחות מהותי.

רוני טלמור: זה הרבה יותר מחמיר.

אופיר פינס-פז: לא משנה.

אופיר פינס-פז: מותר לה להחמיר.

רוני טלמור: אבל היא אמרה שהיא רוצה נוסח מעודן יותר.

אופיר פינס-פז: היא מעדנת באופן מחמיר.

משה כחלון: היא מחמירה באופן מעודן.

חנה מזור: אני עוברת להסתייגות על סעיף 75(ב).

אופיר פינס-פז: זה הדבר שאני הכי מוטרד ממנו.

אופיר פינס-פז: מה זה החרגת העובדים?

אופיר פינס-פז: אתם הופכים את העובדים לחשופים לזיהום סביבתי.

חנה מזור: לעובדים יש תקנים הרבה פחות מחמירים.

חנה מזור: לעובדים יש את התקנים שקיימים בפקודת הבטיחות בעבודה.

חנה מזור: אנחנו מציעים לומר: הוראות חוק זה לא יחולו על עובדים ועל מעסיקים במקומות עבודה, עליהם חלות הוראות פקודת הבטיחות בעבודה (נוסח חדש) התש"ל-1970, בכל הנוגע לבטיחותם ובריאותם של העובדים במקומות אלה".

אופיר פינס-פז: האם זה נוסח מ-1970, או שהנוסח הזה תוקן בכל הנוגע לזכויות העובדים וזיהום.

תומר רוזנר: אין כזאת הוראה.

אופיר פינס-פז: אנחנו עוברים לשמוע את הערות המשרד להגנת הסביבה ומשרד המשפטים.

יוסי ענבר: אנחנו מסכימים רק לסעיף 2 שמדבר על ערכי ייחוס.

יוסי ענבר: לגבי התקנים התעסוקתיים אין לנו בעיה.

יוסי ענבר: יש הוראות של חוק אחר.

אופיר פינס-פז: אבל החוק הזה הוא מפגר אחרי החוק הזה.

יוסי ענבר: תקני תעסוקה בכל העולם הם יותר מקילים.

יוסי ענבר: חשיפה תעסוקתית היא יותר גבוהה מאשר חשיפה בריאותית של האוכלוסייה.

אופיר פינס-פז: נכון.

אופיר פינס-פז: לכן אני רוצה החמרה.

אופיר פינס-פז: אני רוצה להגן עליהם.

אופיר פינס-פז: אנחנו היינו לא מזמן באיזשהו מקום ביחד.

שולי נזר: כאשר אנחנו קובעים תקנים, אנחנו לוקחים בחשבון את האוכלוסייה הכי חלשה, את התינוק החולה אסטמה שיכול להינזק, ולכן התקנים הם הרבה יותר מחמירים.

שולי נזר: בעולם קובעים תקנים תעסוקתיים לאנשים עובדים, שהם בדרך כלל לא תינוקות חולי אסטמה אלא אנשים בריאים הנמצאים בפיקוח.

אופיר פינס-פז: אבל הם ברמת חשיפה מאוד גבוהה.

שולי נזר: לוקחים את זה בחשבון, וקובעים שני סוגי תקנים: תקנים תעסוקתיים ותקנים סביבתיים.

שולי נזר: הם שונים במהות בגישה וברציונאל.

שולי נזר: לכן, לא נכון להחיל תקן סביבתי על עובדים שנמצאים ליד המקור, אלא תקנים שמתאימים לאותו עובד שנמצא בפיקוח במצב בריאותי כזה או אחר.

שולי נזר: הרציונאל של ההפרדה הוא נכון.

אופיר פינס-פז: כלומר, את מקבלת את ההסתייגות.

שולי נזר: כן.

רוני טלמור: אתם מקבלים את זה כי זה סוג אחר של תקנים.

יוסי ענבר: כן.

יוסי ענבר: זה סוג אחר לגמרי.

יוסי ענבר: זה עולם אחר.

רוני טלמור: יש פה עניין מקצועי.

אופיר פינס-פז: האם יש לך הערות משפטיות?

רוני טלמור: לגבי סעיף 69 יש שני תנאים להגנה על נושא משרה.

רוני טלמור: התנאי המוצע כרגע, זה שהוא עשה כל שניתן.

חנה מזור: את זה הורדתי.

חנה מזור: תסתכלי על הנוסח האחרון.

רוני טלמור: זה מה שמחולק.

אופיר פינס-פז: זה מה שמחולק.

אופיר פינס-פז: אין נוסח אחרון.

אופיר פינס-פז: האם את עומדת מאחורי זה או שאת מסירה את ההסתייגות.

אופיר פינס-פז: אין מקצה שיפורים.

אופיר פינס-פז: אנחנו לא יכולים.

אופיר פינס-פז: יש גבול למה שאנחנו מסוגלים.

חנה מזור: אני שלחתי את התיקון היום ב-10:00.

אופיר פינס-פז: היום ב-10:00 לא מתקבלים תיקונים.

חנה מזור: זה לפי ההנחיות של תומר.

אופיר פינס-פז: היה ניתן להגיש את התיקונים עד אתמול בשעה 10:00.

חנה מזור: זה הועבר אתמול בשעה 10:00.

אופיר פינס-פז: האם את עומדת מאחורי זה או לא?

חנה מזור: לא.

תומר רוזנר: אני רוצה להעיר לגבי הנושא של העובדים.

תומר רוזנר: ההערה הזו היא מוזרה בלשון המעטה.

תומר רוזנר: חוק למניעת מפגעים הקיים כיום שמכוחות נקבעו הערכים הסביבתיים והאחרים שחלים בכל מדינת ישראל לא עושה החרגה כזו.

תומר רוזנר: גם לא ניתן לעשות החרגה כזו, מכיוון שזיהום אוויר מטבעו נע בסביבה.

תומר רוזנר: הוא לא נותר בתחומי מפעל.

קריאה: נאמר: ברשות הרבים.

תומר רוזנר: החוק לא חל רק ברשות הרבים, הוא חל גם ברשות היחיד.

תומר רוזנר: מה שאומרת גברת נזר הוא נכון מאוד.

תומר רוזנר: יש בהחלט מקום לעשות הבחנה בין תקנים שיחולו על חשיפה של תינוקות וחשיפה בריאותית.

תומר רוזנר: לא מתקבל על הדעת להחריג בצורה גורפת את הנושא של עובדים במקומות עבודה.

תומר רוזנר: יש להניח שכאשר הממונה יבוא לשקול את קביעת התקנים, הוא יתייחס גם לנקודה הזו.

תומר רוזנר: הנוסח שהוועדה אישרה שומר את תוקפה של פקודת הבטיחות בעבודה.

תומר רוזנר: אני חושב שזה מספיק.

אופיר פינס-פז: אנחנו עוברים להצבעה על ההסתייגות הראשונה.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 8 נמנעים – אין ההסתייגות לא התקבלה

אופיר פינס-פז: בהסתייגות השנייה המשרד מעוניין, ואני ממליץ להשאיר אותה.

דב חנין: אני מבקש לומר משפט על ערכי ייחוס.

דב חנין: אם אנחנו מקבלים את ההסתייגות הזו, אנחנו שוללים מהמשרד להגנת הסביבה את היכולת לסגור מפעל שנמצא באזור שבו יש חריגה קיצונית מערכי ייחוס סביבתיים.

דב חנין: מה שאנחנו חוקקנו בסעיף, זה רק את היכולת אחרי שימוע.

דב חנין: כאשר הם רואים שבמפרץ חיפה המצב הוא קטסטרופאלי וחורג מערכי ייחוס, הוא יכול בפרוצדורה מסוימת להגיש שהם שוללים את היתר הפליטה.

דב חנין: אם אנחנו שוללים מהם את הכוח הזה, אנחנו הופכים את האזרחים שם כבני ערובה.

אופיר פינס-פז: גם המשרד בעד וגם היועץ המשפטי של הוועדה אמר לי שזה בסדר.

אופיר פינס-פז: אם אתה רוצה, אתה יכול להצביע נגד.

אופיר פינס-פז: אני ממליץ להצביע בעד ההסתייגות של משרד התמ"ת והגנת הסביבה.

תומר רוזנר: צריך לזכור, שערכי הייחוס שנקבעים כאן הם ערכים שהם לא ערכים מחייבים.

תומר רוזנר: כלומר, אלה ערכי שאיפה שאין עליהם הוכחות מדעיות מספיקות.

תומר רוזנר: לכן, לסגור מפעלים על סמך דברים כאלה זה יהיה קיצוני ולא מדתי.

דב חנין: לכן אני לא רואה את זה קורה מחר.

אופיר פינס-פז: אנחנו עוברים להצבעה על ההסתייגות.

אופיר פינס-פז: מי בעד?

אופיר פינס-פז: ה צ ב ע ה בעד – 4 נגד – 3 נמנעים – אין ההסתייגות התקבלה

אופיר פינס-פז: אנחנו נגד ההסתייגות לגבי היטל על פליטת חומרים.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: מי בעד ההסתייגויות בנוגע להסכמות השר?

אופיר פינס-פז: ה צ ב ע ה בעד – אין נגד – 8 נמנעים – אין ההסתייגות לא התקבלה

אופיר פינס-פז: מי בעד ההסתייגות לגבי נושא משרה?

אופיר פינס-פז: ה צ ב ע ה בעד – אין נגד – 8 נמנעים – אין ההסתייגות לא התקבלה

אופיר פינס-פז: אנחנו עוברים להצביע על ההסתייגות בנוגע להחרגת העובדים מתחולת החוק.

אופיר פינס-פז: אני מוכרח לומר, שאני לא השתכנתי מדברי המשרד להגנת הסביבה למרות שאתם תאמתם זאת עם משרד התמ"ת.

יוסי ענבר: זה בלתי אפשרי ליישם את זה.

תומר רוזנר: איך אתם פועלים היום?

אופיר פינס-פז: כרגע אני אמליץ לחברים להצביע נגד ההסתייגות.

אופיר פינס-פז: יחד עם זאת, אני מוכן ששר התמ"ת יקיים איתנו פגישה לפני ההצבעה במליאה, ואם נשתכנע שזה הדבר שנכון לעשותו אני אהיה מוכן.

אופיר פינס-פז: אי אפשר לעשות זאת ברגל אחת.

אופיר פינס-פז: לי יש תחושה שפה העובדים עלולים להיות מופקרים.

אופיר פינס-פז: יכול להיות שישכנעו אותי ואת חברי הוועדה אחרת.

אופיר פינס-פז: אי אפשר ברגע אחד לקבל הסתייגות אסטרטגית.

חנה מזור: יש את פקודת הבטיחות בעבודה.

אופיר פינס-פז: אני מוכן לקיים ישיבה לפני ההצבעה במליאה, ויכול להיות שנשתכנע שיש ללכת לכיוון הזה.

אופיר פינס-פז: אנחנו עוברים להצבעה על ההסתייגות.

אופיר פינס-פז: ה צ ב ע ה בעד – אין נגד – 8 נמנעים – אין ההסתייגות לא התקבלה

אופיר פינס-פז: ההסתייגות תעבור למליאה, ועד אז אנחנו נקיים דיון עם השר על העניין הזה.

אופיר פינס-פז: אנחנו עוברים להסתייגויות של משרד התחבורה.

שרית זוכוביצקי: בסעיף 2 במקום "כלי תחבורה" יבוא "רכב מנועי" והתוספת השנייה תימחק.

שרית זוכוביצקי: אנחנו רוצים להשאיר שם רק רכב מנועי, למעט כלי שייט, טייס ורכבת.

שרית זוכוביצקי: בסעיף 10 אנחנו מבקשים שהוראות לעניין מתקני נמל ייקבעו בהסכמת שר התחבורה.

אופיר פינס-פז: מה כתוב היום?

שרית זוכוביצקי: אין בכלל התייחסות לעניין הזה.

אופיר פינס-פז: אני חושב שאפשר להתפשר על התייעצות.

שרית זוכוביצקי: אם מקבלים את ההערה הזו, אז אפשר להוסיף הגדרה לנמל.

שרית זוכוביצקי: אם ההערה של סעיף 2 לא מתקבלת וכלי שייט, טייס ורכבת נכנסים, אז אנחנו מבקשים שבמקום התייעצות ייאמר "בהסכמה" בסעיף 31.

שרית זוכוביצקי: בסעיף קטן (ב) שמדבר על ערכי פליטת מזהמים מרכב, אנחנו מבקשים לקבוע כי בסוף סעיף קטן (ב) יבוא: ובקביעת ערכי פליטה לרכב מנועי ייקבעו התקנות לפי התקנים של הקהילה האירופאית EC, למעט כלי רכב שיוצר במדינות NAFTA, אשר לגביהם יתבססו ערכי הפליטה על דרישות התקינה הפדראלית של ארצות הברית של אמריקה, בהתאם להחלטות הממשלה והמצב הנוהג כיום על פי תקנות התעבורה".

שרית זוכוביצקי: לגבי סעיף 34 בנושא גילוי נתונים לדבר זיהום אוויר מרכב, אנחנו מבקשים למעט את אופנוע בגלל העדר נתונים.

שרית זוכוביצקי: בסעיף קטן (ב)(2) נבקש להפוך את יחידת המדידה לליטר לכל , וזה בהתאם לדרישות התקינה ופרסומי היצרנים כפי שהם מופיעים היום.

שרית זוכוביצקי: אגב, היה תיקון נוסף שהתקבל לאחרונה בעניין הזה.

שרית זוכוביצקי: לגבי סעיף 35 אנחנו רוצים שייאמר: הוראות לעניין תכונות מרכיבים ואיכות של דלקים ותוספי דלק, אשר מיועדים לשימוש כלי שייט יקבעו במשותף על ידי השר להגנת הסביבה ושר התחבורה והבטיחות בדרכים, או לחלופין, בהסכמת שר התחבורה והבטיחות בדרכים.

אופיר פינס-פז: מה ההבדל בין "במשותף" ל"בהסכמה"?

שרית זוכוביצקי: שלא יהיה יוזם אחד.

שרית זוכוביצקי: יש נוסח כזה ויש נוסח כזה.

שרית זוכוביצקי: לעניין סעיף 39, הסמכת מפקחים, אנחנו מבקשים שייאמר: המפקחים לעניין כלי שייט יהיו בעלי הכשרה מקצועית טכנית מתאימה, שיהיו מקרב עובדי משרד התחבורה והבטיחות בדרכים".

שרית זוכוביצקי: בסעיף 40(ב)(2) אנחנו מבקשים שייאמר: "עיכוב של כלי שייט ייעשה אך ורק בהסכמת הממונה על הנמלים שמונה לפי פקודת הנמלים".

שרית זוכוביצקי: אני מבקשת להוסיף גם: ביצוע סמכויות האכיפה של כלי שייט ייעשו ככל הניתן בהתחשב בצמצום הפגיעה בתפעולו הרציף של הנמל.

אופיר פינס-פז: ראינו דוגמא לכך היום.

אופיר פינס-פז: המשרד להגנת הסביבה גרם לזה שלא ניתן יהיה לפרוק סחורה בנמל אשדוד.

שרית זוכוביצקי: אם אתה מעכב כלי שייט, הוא תופס רציף ואף אחד אחר לא יכול להיכנס.

יוסי ענבר: אני אשם.

שרית זוכוביצקי: בסעיפים 42 ו-43 אנחנו רוצים שייאמר: צו עשה או צו הפסקה לגבי כלי שייט זרים ייעשה בהתאם לאמנות הבינלאומיות.

שרית זוכוביצקי: יש לי הערה לסעיף 45-בדיקת רכב מנועי והודעת איסור שימוש.

שרית זוכוביצקי: נכון שיש פה הסדר שתואם את תקנות התעבורה, כאשר תקנות התעבורה משתמשות במונח "אי שימוש" ולא "איסור שימוש", כאשר יש הבדל במונחים בפקודת התעבורה בין אי שימוש לאיסור שימוש, ואלה שני דברים שונים.

שרית זוכוביצקי: אנחנו דיברנו כל הזמן על ההפניה לאי שימוש לפי סעיף 308, ולכן אני מציע להפוך את זה בכל פעם ל-"אי שימוש".

שרית זוכוביצקי: בסעיף קטן (ג) המילים "ויעביר לה את רישיון הרכב" יימחקו.

שרית זוכוביצקי: אנחנו לא רוצים לאסוף ניירות ולהחזיר אותם אחר כך.

שרית זוכוביצקי: בסעיף קטן (ד) במקום "במקום ובמועד שנקבע בהודעה" יבוא "על ידי רשות הרישוי או מי שרשות הרישוי אישרה לביצוע בדיקה כאמור".

שרית זוכוביצקי: אנחנו לא רואים את זה נעשה על ידינו, אלא במוסכים ובמכוני הרישוי, וזה בהנחה שאנחנו עושים את הבדיקה החוזרת אחרי התיקון.

שרית זוכוביצקי: בסעיף קטן (ה)(1) במקומו יבוא: "נוכחה רשות הרישוי או מי שהיא אישרה לכך לפי סעיף קטן (ד) כי הליקויים בהודעת אי שימוש תוקנו תבטל את ההודעה".

שרית זוכוביצקי: אנחנו מבקשים להוסיף שההודעה תימסר באמצעים ממוחשבים.

שרית זוכוביצקי: אם אנחנו מסמיכים אחר לעשות את הבדיקה החוזרת, אנחנו רוצים סמכות לקבוע אגרה.

אופיר פינס-פז: איפה זה כתוב?

שרית זוכוביצקי: זה לא כתוב.

אופיר פינס-פז: אז אני לא אאפשר זאת.

אופיר פינס-פז: נשמע את התייחסות המשרד להגנת הסביבה.

יוסי ענבר: אנחנו מתנגדים למחיקה של כלי השייט והטייס.

יוסי ענבר: אנחנו רוצים שכלי השיט והטייס יישארו, כי גם הם מזהמי אוויר.

אופיר פינס-פז: לא רק רכב מנועי.

שרית זוכוביצקי: מה עם רכבת.

יוסי ענבר: אותו דבר לגבי רכבת.

אופיר פינס-פז: כלומר, אתם מתנגדים להסתייגות 1.

אופיר פינס-פז: מה לגבי הסתייגות 2 לסעיף 10.

הדס פיקסלר: הצענו הסתייגות שלנו שזה יעבור לתוספת הרביעית.

הדס פיקסלר: כלומר, שלא נקבע תקנות לגבי רכבת אלא שאפשר יהיה לתת הוראות לרכבת.

תומר רוזנר: זה לא נוגע להגדרה.

הדס פיקסלר: מפריע להם שאנחנו קובעים תקנות לרכבת, אז הצענו לסדר זאת ככה.

יוסי ענבר: גם סעיף 2 לא מקובל עלינו.

אופיר פינס-פז: גם לא התייעצות עם שר התחבורה.

שולי נזר: יש לנו התייעצות מכוח הוראות היועץ המשפטי לממשלה עם כל השרים, כולל עם שר התחבורה.

רוני טלמור: זו הנחיית יועץ.

רוני טלמור: יש לזה משקל יותר נמוך מאשר להתייעצות פורמאלית.

יוסי ענבר: גם לסעיף 3 בהסתייגויות אנחנו מתנגדים.

אופיר פינס-פז: בסעיף 4 להסתייגויות הם מבקשים להוציא את האופנוע.

יוסי ענבר: אנחנו מתנגדים.

יוסי ענבר: אופנוע זה כלי רכב מאוד מזהם.

שרית זוכוביצקי: אבל אין נתונים.

אופיר פינס-פז: מה לגבי סעיף 5 בהסתייגויות?

יוסי ענבר: אנחנו מתנגדים.

אופיר פינס-פז: מה לגבי סעיף 6 בהסתייגויות-הסמכת מפקחים?

יוסי ענבר: אנחנו רוצים שיהיו מפקחים שהשר שלנו מסמיך לפי סמכות מקבילה.

תומר רוזנר: אין בעיה.

תומר רוזנר: בסמכות מקבילה אתה יכול להסמיך עובדים של משרדים אחרים.

שרית זוכוביצקי: כתוב: מבין עובדי משרדו.

תומר רוזנר: אפשר להוסיף: מבין עובדי המדינה.

יוסי ענבר: בסדר.

יוסי ענבר: גם לנו יש אנשים שמבינים בכלי שייט במשרד להגנת הסביבה.

רוני טלמור: אז נאמר:

רוני טלמור: השר הסמיך מבין עובדי המדינה.

שרית זוכוביצקי: מה לגבי ההכשרה לשייט?

תומר רוזנר: זה כתוב.

אופיר פינס-פז: מה לגבי ההסתייגות בסעיף 7- צו עשה והפסקה מינהלי?

הדס פיקסלר: לא הבנו את ההסתייגות הזו.

אופיר פינס-פז: אז נעביר אותה לרוני.

אופיר פינס-פז: בסעיף 8 ההערות נראות לי נכונות.

יוסי ענבר: זה בסדר מלבד הסיפה.

אופיר פינס-פז: אנחנו מחליטים שהכל יהיה בהתייעצות.

אופיר פינס-פז: אנחנו לא מדברים על הסכמה.

אופיר פינס-פז: גם מידת זיהום אוויר תהיה בהתייעצות ולא בהסכמה.

הדס פיקסלר: אנחנו לא מסכימים להסכמה.

אופיר פינס-פז: במקום: "יוסמך השר להגנת הסביבה בהסכמת שר התחבורה לקבוע מידת זיהום אוויר העולה על המותר".

אופיר פינס-פז: זה יהיה בהתייעצות.

תומר רוזנר: לא.

תומר רוזנר: זה סעיף מיותר.

תומר רוזנר: יש סעיף שאומר שלגבי מקומות ניידים הוא יקבע את ערכי הפליטה.

שרית זוכוביצקי: זה לא מיותר.

תומר רוזנר: יש סעיף בחוק הזה שאומר, שהוא יקבע את ערכי הפליטה לכל המקורות הניידים, ואם מדובר ברכב מנועי זה יהיה בהתייעצות עם שר התחבורה.

תומר רוזנר: זה כתוב.

תומר רוזנר: לא צריך לכתוב את זה עוד פעם.

רוני טלמור: מבקשים שהצווים ייעשו בהתאם להוראת אמנה.

רוני טלמור: אם מדינת ישראל מחויבת לאמנות, זה חשוב שהיא תפעל על פיהן.

רוני טלמור: אני פשוט לא מכירה את ההוראות האלה.

אופיר פינס-פז: נבדוק את זה עד ההצבעה במליאה.

אופיר פינס-פז: לא נכניס את זה לגוף החוק, אלא כהסתייגות.

אופיר פינס-פז: אם הכל בסדר, נאשר את ההסתייגות במליאה.

אופיר פינס-פז: אנחנו עוברים להצבעה על ההסתייגויות.

אופיר פינס-פז: מי בעד ההסתייגות בסעיף 1?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות בסעיף 2 להסתייגויות.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: מי בעד ההסתייגות המופיעה בסעיף 3?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על ההסתייגות המופיעה בסעיף 4, לגבי האופנוע.

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות בסעיף 5, הוראות לגבי דלק.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על סעיף 6 בהסתייגויות לגבי הסמכת מפקחים.

אופיר פינס-פז: סיכמנו על פשרה, שזה יהיה מבין עובדי המדינה.

אופיר פינס-פז: מי בעד הפשרה?

אופיר פינס-פז: ה צ ב ע ה בעד – 7 נגד – אין נמנעים – אין הפשרה התקבלה

אופיר פינס-פז: אנחנו עוברים להצבעה על ההסתייגות בסעיף 7.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות המופיעה בסעיף 8.

תומר רוזנר: אני לא מציע להיכנס לנושא של אמצעים ממוחשבים במסגרת החוק.

תומר רוזנר: אני לא חושב שצריך לכתוב את זה בחוק.

אופיר פינס-פז: סעיף קטן (ג), סעיף קטן (ד), סעיף קטן (ה)(1), סעיף קטן (ד), כל אלה בסדר.

שרית זוכוביצקי: לרבות אישור להשתמש במונח "אי שימוש" ולא "איסור שימוש".

אופיר פינס-פז: מי בעד?

אופיר פינס-פז: ה צ ב ע ה בעד – 7 נגד – אין נמנעים – אין הבקשות האלה התקבלו לגוף החוק.

הדס פיקסלר: מה לגבי הסיומת, בה מבקשים להוסיף סעיף קטן בה יוסמך השר להגנת הסביבה בהסכמת שר התחבורה לקבוע את מידת הזיהום?.

אופיר פינס-פז: הסיומת הזו לא אושרה.

אופיר פינס-פז: תודה למשרד התחבורה.

אופיר פינס-פז: אנחנו עוברים למשרד לביטחון הפנים.

גלי גלילי: את ההערה הראשונה שלנו לעניין מפקח אפשר למחוק, כי היא כבר הוכנסה לנוסח שהובא לפנינו היום.

גלי גלילי: לסעיף 39(א)(1) אנחנו מבקשים שבמקום המילים "בתוך 60 ימים" יבוא "לא יאוחר משלושה חודשים".

גלי גלילי: לסעיף 40(א)(4)(ב) לחוק לאחר המילים "מערכת הביטחון" יבואו המילים "ומשטרת ישראל".

גלי גלילי: לאחר המילים "לבית סוהר" יבוא "אלא אם כן בידו אישור כניסה למקום כאמור מאת השר הממונה או מי שהוא הסמיך לעניין זה לפי העניין".

גלי גלילי: לאחר המילים "פעילות מבצעית" יבואו המילים "חקירתית או מודיעינית".

גלי גלילי: בסופו יבוא: "בסעיף זה השר הממונה לעניין מערכת הביטחון שר הביטחון או ראש הממשלה לפי העניין".

גלי גלילי: "לעניין משטרת ישראל ושירות בתי הסוהר- השר לביטחון הפנים".

גלי גלילי: בסעיף 40(ד) לאחר המילים "מערכת הביטחון" יבואו המילים "ומשטרת ישראל".

אופיר פינס-פז: בקיצור, אתם רוצים את כל סעיפי ההגנה שקיבלה מערכת הביטחון.

אופיר פינס-פז: דיברנו על זה כבר, מדוע אתם חוזרים על זה?

גלי גלילי: אנחנו סברנו שזה הוסכם בישיבה הקודמת, פנינו לתומר וזה הוכנס לנוסח.

גלי גלילי: הוא לא חושב שזה סוכם.

אופיר פינס-פז: סוכם שאתם לא בפנים.

גלי גלילי: זה מופיע בפרוטוקול.

תומר רוזנר: אתה אמרת להם שהבקשה לא התקבלה.

גלי גלילי: לסעיף 45 כתבנו לוועדה שהמשטרה תציע הסדר.

גלי גלילי: אנחנו מציעים שבמקום הודעת איסור שימוש תבוא הודעת אי שימוש בכל הסעיפים הרלוונטיים.

אופיר פינס-פז: מה ההבדל בין איסור לבין אי שימוש?

אפרת בורגנסקי: הודעה איסור שימוש היא הודעה על פסילת רישיון רכב.

אפרת בורגנסקי: היא מיוחדת לרשימה של עבירות חמורות בפקודת התעבורה.

אפרת בורגנסקי: לעומת זאת הודעה לאי שימוש היא הוראה המכוונת לתקינות של רכב.

אפרת בורגנסקי: היא כולה במהות עד לתיקון.

אפרת בורגנסקי: היא גם מאפשרת נסיעה לצורך תיקון.

אופיר פינס-פז: הבנו את המינוחים.

אופיר פינס-פז: אני מניח, שאנחנו נקבל את זה.

גלי גלילי: בסעיף 46(ג) אנחנו מבקשים שבמקום המילים "מקצין משטרה" יבוא "מהממונה".

גלי גלילי: בסעיף 47 לחוק יבואו גם כן מילים חדשות.

אופיר פינס-פז: אין את זה בנייר ההסתייגויות שלכם.

אופיר פינס-פז: זה לא יעלה.

אופיר פינס-פז: אני לא רוצה לשמוע.

ניבה רפאלי: לא יכול להיות שבחוק יהיו טעויות רק בגלל שאנחנו קיבלנו את הנוסח היום בבוקר.

אופיר פינס-פז: למה קיבלתם את הנוסח רק היום בבוקר?

גלי גלילי: שוחחנו עם תומר בערב, והוא הסכים שנעביר עד היום בשעה 10:00 את ההערות.

תומר רוזנר: לא.

תומר רוזנר: הנוסחים התפרסמו ביום רביעי, כאשר התבקשו כל משרדי הממשלה להגיש את ההסתייגויות עד יום שני בשעה 10:00.

גלי גלילי: בעקבות השיחה בערב, הותר לנו להעביר את ההסתייגויות עד היום בשעה 10:00.

גלי גלילי: יש לי מייל ממך שמבקש את זה.

אפרת בורגנסקי: זה גם הסדר חדש שלא היה לפני כן.

אפרת בורגנסקי: סעיף 47 הוא סעיף חדש שלא היה בנוסחים עד עכשיו.

אופיר פינס-פז: מה רע בו?

אפרת בורגנסקי: לא רע, אבל בהתאם למה שדיברנו עד עכשיו הוא צריך תיקון.

אפרת בורגנסקי: עד היום הנושא של איסור שימוש ברכב לא היה קיים.

אפרת בורגנסקי: איסור שימוש ברכב זה הסדר שלם בפקודת התעבורה, שאתם בסעיף 47 בנוסח האחרון שהועבר שאבתם חלקים ממנו וקבעתם שהם יחולו.

אפרת בורגנסקי: היום מדובר במעורבות של קצין משטרה.

אופיר פינס-פז: מה אתם מציעים?

אפרת בורגנסקי: יש צורך בשינוי באופן שבאותם מקרים בהם האיסור שימוש של בית המשפט נובע מדוח על זיהום אוויר של המשרד להגנת הסביבה, אז מי שצריך לאשר שינוי מיקום הרכב הוא הממונה על הגנת הסביבה ולא המשטרה.

תומר רוזנר: כלומר, אתם מבקשים שבכל מקום במקום "קצין משטרה" יבוא "הממונה".

אפרת בורגנסקי: זה לא בכל מקום.

אפרת בורגנסקי: אחד הסעיפים מדבר על תקנות שצריך להתקין.

רוני טלמור: יש כמה סעיפים שמדברים על הזזת הרכב ממקום למקום.

אפרת בורגנסקי: סעיף 57(ו) מדבר על פיקוח, וצריך תקנות מיוחדות לכך.

אפרת בורגנסקי: גלי גלילי: ההערה האחרונה שלנו מתייחסת לסעיף 76(ב) לחוק.

אפרת בורגנסקי: לאחר המילים "במערכת הביטחון" יבוא "או במשטרת ישראל".

ניבה רפאלי: יש משהו שלא מופיע פה, ואני לא יודעת אם אין כי לא צריך.

ניבה רפאלי: אני מדברת על התובעים בבית המשפט.

ניבה רפאלי: צריך להיות ברור שמדובר בתובעים של המשרד לאיכות הסביבה.

ניבה רפאלי: אני לא יודעת איזה חוק מסמיך אותם, והאם באותו חוק יש להם סמכות להופיע גם בעבירות לפי החוק הזה.

אפרת בורגנסקי: ככל שנדרש תיקון עקיף בחוק שמאפשר לתובעי המשרד להגנת הסביבה להופיע בבית המשפט לתעבורה, צריך שיופיע בית המשפט לתעבורה.

תומר רוזנר: אין צורך.

ניבה רפאלי: התובעים שלנו לא יופיעו, ומישהו צריך להופיע.

אפרת בורגנסקי: זה נאמר כבר.

אופיר פינס-פז: אבל לא כתבתם את זה.

אופיר פינס-פז: אין על כך הסתייגות.

ניבה רפאלי: אני קיבלתי את הנוסח רק היום בבוקר, ולא יכולתי להעיר לפני כן.

אופיר פינס-פז: יש לכם יותר מדי בירוקרטיה.

אופיר פינס-פז: תכתבי משהו לרוני, ויכול להיות שנשאיר את זה כהערה של משרד המשפטים ואחר כך נראה אם אנחנו מאשרים אותה או לא.

אופיר פינס-פז: אנחנו עוברים להערות של המשרד להגנת הסביבה.

הדס פיקסלר: לגבי סעיף 2 בנייר ההסתייגויות, אין לנו בעיה שהתקופה תוארך ל-3 חודשים, אבל אנחנו רוצים שבמקום "משטרת ישראל הודיעה" ייאמר "משטרת ישראל לא הודיעה".

הדס פיקסלר: אז אפשר יהיה להגיד "בתוך 90 ימים ממועד פנייתו".

גלי גלילי: את זה הוועדה קיבלה גם בהצעות קודמות.

גלי גלילי: נדרש אישור פוזיטיבי של המשטרה.

הדס פיקסלר: אז אם נדרש אישור פוזיטיבי, התוצאה היא אבסורדית.

הדס פיקסלר: היום כתוב: "ובלבד שלא יוסמך מפקח, אלא אם כן יתקיימו כל אלה: 1.

הדס פיקסלר: משטרת ישראל הודיעה בתוך 60 ימים...".

הדס פיקסלר: כלומר, אם המשטרה הודיעה לי בתוך 65 ימים אינני יכולה להסמיך את המפקח.

תומר רוזנר: האישור שנתנה הוועדה היה לגבי עובדים שאינם עובדי המדינה, אלא עובדי רשויות מקומיות ועובדים אחרים.

תומר רוזנר: שם היתה הצדקה לאישור פוזיטיבי.

תומר רוזנר: כאן מדובר בעובדי מדינה, שיש להניח שעברו התאמה ביטחונית.

תומר רוזנר: האישור הנגטיבי מספק לטעמי.

דב חנין: מה לגבי ההערה הראשונה?

הדס פיקסלר: ההערה הראשונה ירדה כי היא לא רלוונטית יותר.

אופיר פינס-פז: האם יש לכם עוד הערות, או שאפשר להתנגד להכל?

רוני טלמור: את ההערה לגבי אי שימוש אתה תקבל.

אופיר פינס-פז: כן.

רוני טלמור: אם כך, חוץ מסעיף 2 אפשר להסכים להכל.

תומר רוזנר: אני רוצה להתייחס להחרגה של משטרת ישראל בדומה למערכת הביטחון.

תומר רוזנר: הוועדה נתנה דעתה לנושא והחליטה שלא.

אופיר פינס-פז: זה לא מה שאני אמרתי.

אופיר פינס-פז: זה מה שאתה אמרת.

אופיר פינס-פז: אני לא זוכר.

גלי גלילי: היא החליטה שכן, וזה כתוב בפרוטוקול.

תומר רוזנר: עם זאת, זה לגיטימי להעלות את זה שוב.

גלי גלילי: זה נמצא בפרוטוקול.

אופיר פינס-פז: אני מסתמך על היועץ המשפטי של הוועדה, כמו שהשר שלך מסתמך עלייך.

תומר רוזנר: יחד עם זאת, אני אומר זה לגיטימי להעלות את זה שוב.

אופיר פינס-פז: נשאיר את זה כהסתייגות, ונבדוק את זה אחרי זה.

אופיר פינס-פז: תביא את הדברים לפניי, ואם קרתה תקלה אני גם אודיע לחברי הוועדה.

משה גפני: ואז נאשר את ההסתייגויות במליאה.

אופיר פינס-פז: סעיף 1 ירד.

אופיר פינס-פז: אנחנו עוברים להצבעה על סעיף 2, המדבר על 90 יום ואישור נגטיבי.

אופיר פינס-פז: מי בעד?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגות התקבלה

אופיר פינס-פז: מי בעד ההסתייגות לגבי סעיף 40(א)(4)(ב)?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על סעיף 40(ד).

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על ההסתייגות לסעיפים 45-46 בנוגע לאי שימוש ואיסור שימוש.

תומר רוזנר: בסעיפים 45-47 במקום איסור שימוש יהיה אי שימוש.

אופיר פינס-פז: אנחנו נעבור להצבעה על ההסתייגות לסעיפים 45-47.

אופיר פינס-פז: מי בעד?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגות התקבלה

אופיר פינס-פז: לגבי ההסתייגות האחרונה שלכם החלטנו שתכתבו למשרד המשפטים, ואנחנו נבחן אותה עד ההצבעה במליאה.

אופיר פינס-פז: תודה למשרד לביטחון הפנים.

אופיר פינס-פז: אנחנו עוברים למשרד הביטחון והצבא.

אופיר פינס-פז: אני רוצה להודיע לוועדה, שאני אצביע נגד כל ההסתייגויות של הצבא ומשרד הביטחון ולא חשוב מה כתוב שם.

אופיר פינס-פז: אני עבדתי קשה מאוד על הפשרות עם משרד הביטחון והצבא.

אופיר פינס-פז: אני לא שומע את ההסתייגויות שלכם באופן אמיתי, אלא רק באופן פורמאלי.

אופיר פינס-פז: לא מעניין מה הן אומרות, אני נגד כל ההסתייגויות שלכם.

אופיר פינס-פז: חברי הוועדה יצביעו איך שהם רוצים.

גלעד לין: בסעיף 5(ה) אנחנו נבקש שבמקום הנוסח המוצע ייכתב: "לא תינתן הוראה לפי סעיפים (ג) או (ד) להקמה ולהפעלה של תחנת ניטור אוויר בתחומי מקום המוחזק על ידי מערכת הביטחון, אלא בהסכמת שר הביטחון".

גלעד לין: בסעיף 11, בהנחה שההגדרה של מקור פליטה נייח, שהיא הגדה מאוד רחבה כי היא כוללת כל מקור פליטה שאיננו נייד, לא מתוקנת נבקש שייקבע בסעיף 11 שהוראות לפי סעיף 10 לא יחולו על מקור פליטה נייח המוחזק על ידי מערכת הביטחון אלא בהסכמת שר הביטחון.

אופיר פינס-פז: אני מצטער שעשיתי איתם פשרה.

גלעד לין: בסעיפים 16(א) ו-16(ג) אנחנו נבקש לתקן את הסיפה של הסעיפים הללו כך שייכתב: "בפרסום כאמור יצוין קיומו של מידע שהוחלו שאין לפרסמו לפי סעיף קטן (ד)(1) או (2) לפי העניין, ויצוינו הטעמים לכך, למעט אם קבע שר הביטחון או מי שהסמיך לכך, כי ציון קיומו של מידע שהוחלט שאין לפרסמו לפי סעיף קטן (ד)(1) עלול לפגוע בביטחון המדינה".

גלעד לין: בסעיפים 17(א)(ו) ו-18(א) נבקש בסופם להוסיף את הפסקה הבאה: "הוראות סעיף זה לא יחולו על מקור פליטה לגביו ניתן היתר על ידי שר הביטחון או ראש הממשלה, לפי סעיף 26".

משה גפני: למה כל ההסתייגויות האלה לא היו בפשרה?

אופיר פינס-פז: זה מקצה שיפורים.

אופיר פינס-פז: קודם כל הם לוקחים את מה שמסכמים, ואחרי זה הם מתחילים את הכל מההתחלה.

משה גפני: למה זה לא היה בפשרה?

גלעד לין: אנחנו אכן ניסינו להגיע לכל מיני הבנות עם המשרד להגנת הסביבה, אבל חלק מהדברים שאנחנו הצגנו כאן גם בישיבה הקודמת לא התקבלו בסופו של דבר.

גלעד לין: חלק מההערות שאנחנו מעירים כאן הן הערות שנובעות מכך שרואים כרגע את הנוסח המשולב של פרקים שאושרו.

גלעד לין: נאמר לנו בדיונים הקודמים שצריך לקחת בחשבון שכאשר מסתכלים על התמונה הרחבה, יהיו דברים שצריך יהיה להתאים אותם, לשנות ולתקן.

גלעד לין: חלק מההערות נועדו לשם כך.

אופיר פינס-פז: תמשיך להציג את ההסתייגויות.

גלעד לין: את סעיף 19(ג) נבקש לתקנו ולנסחו כך: "על אף האמור בסעיף קטן (א), הוגשה בקשה לחידוש היתר פליטה בהתאם לסעיף קטן (ב), יעמוד ההיתר בתוקפו עד להחלטת הממונה בבקשה".

גלעד לין: את סעיף 23(ד) נבקש לתקן כך שייכתב לאחר המילים "שניתן לגביו אישור כאמור בסעיף 16(ד)(1)" ייאמר: "יימסרו לממונה שהוא בעל התאמה ביטחונית כאמור בסעיף 13(ה).

גלעד לין: נתונים כאמור לא יימסרו לאיגוד ערים...".

גלעד לין: בסעיף 26 נבקש מספר תיקונים: בסעיף משנה (2) נבקש להוסיף בסופו את המילים: "או מהוראות שניתנו לפי סעיף 38(א)".

גלעד לין: נבקש להוסיף שני סעיפי משנה: (4) להפעיל מקור פליטה נייד ולהשתמש בו שלא בהתאם להוראות שנקבעו לפי סעיף 31.

גלעד לין: (5) להימנע מלקיים הוראות צו שניתן לפי סעיפים 42 או 43.

גלעד לין: (3) בסוף הסעיף במקום המילה "רציפותה" נבקש לכתוב את המילה "ביצועה".

גלעד לין: בסעיף 31(ד)(1) נבקש לתקן את ההגדרה של "רכב מבצעי" כך שינוסח: "רכב מנועי של צבא הגנה לישראל שנועד לשמש לאימונים ולפעילות מבצעית".

דב חנין: זה בלי קשר לשאלה למה הוא משמש בפועל.

גלעד לין: בסעיף 35(א) בסופו נבקש להוסיף: "וכללים כאמור לגבי דלקים המשמשים לפעילות של מערכת הביטחון , ייקבעו על ידי השר ושר הביטחון יחד".

גלעד לין: לגבי סמכויות הפקחים – אנחנו מבקשים להזכיר שקיימת היום הצעת חוק, שנועדה לרכז בחקיקה אחת את סמכויות הפקחים, שמפוזרות היום בחוקים סביבתיים שונים.

תומר רוזנר: מה הנוסח המוצע?

גלעד לין: אין נוסח מוצע.

גלעד לין: בסעיף 42(ג) צריך לתקן את ההפניה ולהפנות לסעיף 40(א)(4), ולא כפי שנכתב.

גלעד לין: בסעיף 64א(א) לאחר המילים "או בקשר אליו" נבקש להוסיף את המילים "למעט כלי שייט של צבא הגנה לישראל".

אופיר פינס-פז: תודה.

אופיר פינס-פז: אנחנו עוברים להערות של משרד הביטחון.

ישי יודקביץ: אני מוסיף דברים על ההערות של הצבא.

ישי יודקביץ: אנחנו עשינו התאמה בינינו.

ישי יודקביץ: היועץ המשפטי של הוועדה ביקש, שעד היום בשעה 10:00 נשלח לו את זה בפורמט של הסתייגויות.

ישי יודקביץ: אני מקריא מסמך מתומצת עם הסתייגויות שהן מעבר להסתייגויות שהקריא נציג הצבא.

ישי יודקביץ: כלומר, צמצמנו את המסך הנמצא לפניכם.

ישי יודקביץ: בסעיף 1, הגדרת "גורם ביטחוני בכיר" בפסקה (2) אחרי "עובד משרד ראש הממשלה" יבוא "או משרד הביטחון".

ישי יודקביץ: בסעיף 6(א) בסופו יבוא: "ולגבי נתונים שמקורם במקור פליטה המוחזק ומופעל על ידי מערכת הביטחון, יחולו הוראות סעיף 16(ד)(1).

ישי יודקביץ: בסעיף 16(ד) אחרי המילים: "גורם ביטחוני מוסמך" יבוא "לפי החוק להסדרת הביטחון בגופים ציבוריים התשנ"ח-1998".

ישי יודקביץ: בסעיף 40 אנחנו לא מבקשים שינוי נוסח.

ישי יודקביץ: הנחת העבודה שלנו, שהחוק שיסדיר בקרוב את סמכויות פקחי המשרד להגנת הסביבה יסדיר את כל הנושא הזה.

ישי יודקביץ: בסעיף 45(ח) אחרי המילה "שוטר" יבוא "חייל, ממונה ביטחון או מאבטח, כהגדרתם בחוק להסדרת הביטחון בגופים ציבוריים, סוהר, בעת פעילות ביטחונית או מבצעית".

ישי יודקביץ: בסעיף 76 אחרי המילים: "והשר לביטחון פנים" יבוא "לפי העניין".

ישי יודקביץ: אחרי "לא יחולו על פעילות המתבצעת" יבוא "בידי מערכת הביטחון או גורם הפועל עבור מערכת הביטחון", ויימחקו המילים "בידי גורם במערכת הביטחון".

ישי יודקביץ: בסעיף 76(ג) המשפט הראשון: "תוקפו של צו זה" יימחק.

תומר רוזנר: אני לא זוכר שבסעיף 76 מופיע השר לביטחון פנים.

תומר רוזנר: אני לא יודע לאיזה נוסח אדוני מתייחס.

אופיר פינס-פז: אני מציע שתעביר את הנוסח לפה אם אתה רוצה שנתייחס אליו ברצינות.

אופיר פינס-פז: אנחנו עוברים להערות של המשרד להגנת הסביבה.

יוסי ענבר: אני לא יכול להגיב.

רוני טלמור: אני לא יכולה להגיב.

אופיר פינס-פז: אנחנו עוברים להערות של היועץ המשפטי של הוועדה.

תומר רוזנר: יש שתי הערות שאפשר לקבל.

תומר רוזנר: בסעיף 7 להערות ביקשו שבסעיף 23(ד) ייאמר כי במקרה של נתונים מסווגים הם יועברו לממונה שהוא בעל התאמה ביטחונית.

תומר רוזנר: זו בהחלט הערה שהיא במקום.

תומר רוזנר: לגבי סעיף 8(3) בהערות הצבא המתייחס לפעילות ביטחונית, אפשר לקבל את המילה "ביצועה" במקום "רציפותה".

תומר רוזנר: במקרה של נתונים מסווגים, הם יועברו לממונה שהוא בעל הכרה.

אופיר פינס-פז: מי בעד שתי ההסתייגויות האלה?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגויות התקבלה

רוני טלמור: בסעיף 4 בהערות של הצבא, מדובר על תיקון לסעיף 16 לגבי גילוי מידע.

רוני טלמור: זו הערה שאני התכוונתי להציע בעצמי.

רוני טלמור: כשם שרשות ביטחונית יכולה לבקש שלא לגלות מידע, היא יכולה גם לבקש לא לגלות שלא התגלה מידע.

רוני טלמור: יש הוראה כזו גם בחוק חופש המידע.

רוני טלמור: אני לא רואה סיבה שזה יהיה שונה כאן מאשר שם.

הדס פיקסלר: אנחנו גם מסכימים לכך.

רוני טלמור: לגבי היתר היה לי קשה לעקוב.

תומר רוזנר: הוועדה הזו יודעת מניסיונה המר לגבי מתקנים ביטחוניים.

תומר רוזנר: כאן אנחנו יוצרים מצב בו הציבור לא יידע אפילו שמתקיים הליך של מתן היתר פליטה, ושקיים מתקן כזה.

תומר רוזנר: אתם צריכים לקחת את זה בחשבון כאשר אתם באים להחליט אם לקבל את ההסתייגות הזו או לא.

רוני טלמור: לא בטוח שזה דבר רע.

דב חנין: זה דבר רע מאוד.

יוסי ענבר: אני מבקש לתת לנו זמן לשבת עם משרד הביטחון.

אופיר פינס-פז: אם יבואו למליאה ויסכמו שמצביעים בעד הסתייגויות שלכם, נצביע בעד.

אופיר פינס-פז: אני מצביע על יתר ההסתייגויות כמקשה אחת.

אופיר פינס-פז: מי בעד יתר ההסתייגויות?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגויות לא התקבלו

אופיר פינס-פז: אם מערכת הביטחון והממשלה ירצו לשכנע אותנו במשהו, אפשר יהיה לעשות את זה.

אופיר פינס-פז: אני מתקומם עם העובדה שלמרות שמערכת הביטחון קיבלה יחס מיוחד מהוועדה - הקדשנו למערכת הביטחון ישיבה בפני עצמה והגענו להבנות עם המשרד להגנת הסביבה ומערכת הביטחון – היא חוזרת לוועדה כאילו לא סוכם שום דבר.

אופיר פינס-פז: שיטת העבודה הזו לא מקובלת עליי.

אופיר פינס-פז: שתי הסתייגויות אישרנו, ואת היתר לא.

אופיר פינס-פז: תודה למשרד הביטחון, לצבא ולמשטרת ישראל.

אופיר פינס-פז: אנחנו עוברים למשרד האוצר.

אופיר פינס-פז: רק משרד האוצר הגיש 24 הסתייגויות לחוק.

בועז סופר: ההערות שלנו נועדו אך ורק כדי למנוע מצב בו יכולה להיות סתירה בין החלטת הממשלה לעניין המיסוי הירוק, שאנחנו שוקדים על יישומה בימים אלה, לבין הצעת החוק הזו.

בועז סופר: אנחנו מבקשים להוסיף את חובת ההתייעצות עם שר האוצר בכל מקום הנוגע למס.

אופיר פינס-פז: זה סביר מאוד.

רוית נעים: אנחנו מבקשים לתקן זאת בסעיפים: 10(א), 10(ב), 31(א)-31(ד).

רוני טלמור: מה זה קשור לסעיף 31(ג)?

רוית נעים: בסעיף קטן (ג) קבוע ששיעורי האגרות, ההיטלים והמסים ייקבעו בין היתר בהתאם להוראות כאמור בסעיף קטן (א).

רוית נעים: אנחנו מבקשים שההוראות שייקבעו בסעיף קטן (א) יהיו גם בהתייעצות עם שר האוצר.

רוית נעים: אנחנו מבקשים התייעצות עם שר האוצר גם בסעיפים 31(א)-31(ד), 33(ג) ו-35(א).

רוית נעים: מעבר לנושא של המסים, יש פה גם עניין של אכיפה.

רוית נעים: אתם קבעתם עבירה שאסור לייבא טובין, שיובאו בניגוד לכללים שנקבעו בחוק, לעניין מקורות נייחים וניידים.

רוית נעים: הסעיפים שעכשיו אנחנו מבקשים בהם חובת התייעצות הם גם לגבי סעיפים שקבעתם בהם עברה על דיני המכס לייבא את אותם טובין לישראל.

רוית נעים: אנחנו מבקשים חובת התייעצות, על מנת שהכללים לאיסור הייבוא יהיו אכיפים, שאנחנו נוכל לקבוע אותם בהתאם לאפשרויות שלנו בשטח לאכוף אותם.

הדס פיקסלר: אנחנו מתנגדים לכך שכל הוראות התקנות יהיו בהסכמה או בהתייעצות עם האוצר.

אופיר פינס-פז: הם לא ביקשו הסכמה.

אופיר פינס-פז: הם ביקשו התייעצות.

רוית נעים: אנחנו מדברים רק על המיסים והייבוא.

הדס פיקסלר: אנחנו לא מסכימים.

הדס פיקסלר: מבחינתנו סעיף 10(א) איננו נוגע לאוצר אלא רק סעיף 10(ג).

הדס פיקסלר: אלה תקני פליטה שאנחנו קובעים.

הדס פיקסלר: זה לא קשור למסים.

אופיר פינס-פז: אני לא מבין מה כל כך מסובך.

אופיר פינס-פז: משרד האוצר-רשות המסים, מבקש חובת התייעצות עם שר האוצר בשורה של סעיפים.

אופיר פינס-פז: תגידו לנו מה דעתכם.

שולי נזר: אנחנו לא מסכימים.

שולי נזר: מה שאנחנו רואים עכשיו לנגד עינינו אלה הם סעיפים הקובעים ערכי פליטה.

תומר רוזנר: את לא טועה.

תומר רוזנר: זה מה שהם מבקשים.

שולי נזר: הם מבקשים חובת התייעצות בנוגע לערכי פליטה.

בועז סופר: הבנתי את ההערה.

בועז סופר: אנחנו מורידים את סעיף 10(א).

אופיר פינס-פז: מה לגבי סעיף 31?

רוני טלמור: יש פה שלושה סעיפים: 10(ג), 33(ג) ו-37, שקובעים הוראה לגבי איך ייקבעו מסים, היטלים וכו'.

רוני טלמור: זו הוראה מאוד חריגה ועמומה.

רוני טלמור: היא לא באמת מנחה לשום דבר, אלא רק מטילה נטל שאף אחד לא יודע איך הוא יעמוד בו.

רוני טלמור: לכן, רשות המסים וגם אנחנו מבקשים שסעיפים האלה יימחקו.

אופיר פינס-פז: הם לא מבקשים שהם יימחקו.

דב חנין: הם לא מבקשים שהם יימחקו.

דב חנין: רק משרד המשפטים מתנדב להגן על האוצר.

אופיר פינס-פז: בשלב הזה הם לא יימחקו.

רוני טלמור: משרד האוצר מתנגד לסעיפים המוצעים.

תומר רוזנר: לגבי הסעיפים הראשונים המשרד להגנת הסביבה צודק שאין זה עניינו של האוצר.

תומר רוזנר: בסעיפי המסים למשרד להגנת הסביבה אין יד ורגל.

תומר רוזנר: הם לא קובעים שום דבר שקשור למסים.

תומר רוזנר: היום החוק אומר לשר האוצר או למי שמוסמך לקבוע מסים: כאשר אתה בא לקבוע את המסים תתחשב במה שהמשרד קבע לגבי ערכי פליטה.

אופיר פינס-פז: אז מה הבעיה, סופר.

אופיר פינס-פז: הכל בסדר.

אופיר פינס-פז: אתה כנראה לא מפרש נכון את החוק.

בועז סופר: אני מפרש מצוין את החוק.

בועז סופר: אנחנו חוששים ממצב שבו יבוא השר להגנת הסביבה ויקבע כלל מסוים, שיהיה סותר את המדד הירוק.

דב חנין: הוא לא יכול.

אופיר פינס-פז: תתאם איתו.

בועז סופר: זה כל מה שאנחנו מבקשים.

רוית נעים: אנחנו מבקשים חובת התייעצות.

רוית נעים: לשולי נזר: למדד הירוק אין קשר לערכי הפליטה שנקבעים.

בועז סופר: את סעיף 10(א) הורדתי.

רשות המסים צודקת לגבי דבר אחד – כאשר אנחנו מדברים על סמכויות המכס בסעיף 74 צריך להגיד בצורה מפורשת שהכללים, ככל שהם משפיעים על ייבוא, חייבים להיקבע בהתייעצות או הסכמה עם משרד האוצר.

הם אלה שעומדים בשער ומיישמים זאת.

אופיר פינס-פז: מי בעד סעיף 74(א) שבו תיקבע התייעצות עם שר האוצר?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגות התקבלה

רוית נעים: בסעיף 74 אין חובת התייעצות.

רוית נעים: בסעיף 74 מפנים לסעיפים הרלוונטיים.

אופיר פינס-פז: ככל שזה נוגע לייבוא, ניתנת לכם הסמכות.

רוני טלמור: אבל אין שם צורך בהתייעצות.

אופיר פינס-פז: עכשיו יהיה.

אופיר פינס-פז: אנחנו עוברים להצבעה על כל יתר הבקשות של משרד האוצר בהקשר הזה.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגויות לא התקבלו

יוסי ענבר: אני חושב שאנחנו לא מדברים על אותם סעיפים.

אופיר פינס-פז: תעלו את זה כהסתייגות, דנו עם הממשלה, ואם נחליט שזו טעות שלא אישרנו את זה אז נאשר את זה במליאה.

אופיר פינס-פז: אנחנו עוברים להסתייגויות של אגף התקציבים.

הרן לבאות: יש מספר הסתייגויות שהן בטלות, כי הגענו לגביהן להסכמה עם המשרד להגנת הסביבה.

הרן לבאות: הסתייגויות מס' 1-2 בטלות.

הרן לבאות: בהסתייגות מס' 3 אנו סבורים כי הגדרת מקור פליטה נייח היא רחבה מדי, וכי יש לתקן את ההגדרה כך שהמילה "לרבות" תימחק, ו לומר "קור פליטה שהוא אחד מאלה:"

נטאשה אפשטיין: בהסתייגות מס' 4 אנחנו מבקשים בסעיף 9(א) להגדיר שרשות מקומית היא רשות מקומית שמספר תושביה לפי מרשם האוכלוסין עולה על 30,000.

נטאשה אפשטיין: זה משתמע במובלע מתוך ההתייחסות לפקודת התעבורה סעיף 77א אבל זה לא מספיק ברור.

נטאשה אפשטיין: בנוסף, לא כל כך ברור לנו באילו תחומים היא תכין את התוכנית, ויש פה סתירה עם הרגולציה.

נטאשה אפשטיין: לכן, אנחנו מבקשים שבמקום "הכריז השר על אזור כאזור נפגע זיהום אוויר, תכין רשות באזור הנפגע זיהום אוויר תוכנית פעולה לנקיטת אמצעים בתחומה" ייכתב "הכריז השר על אזור כאזור הנפגע זיהום אוויר הנובע ברובו מתחבורה, תכין רשות באזור נפגע זיהום אוויר כאמור תוכנית פעולה לנקיטת אמצעים בתחומה.

הרן לבאות: בהסתייגות מס 5 לסעיף 9(ה) אנחנו סוברים שצריכה להיות פה חובת התייעצות.

הרן לבאות: כיוון שאלה יהיו תוכניות רב תחומיות, לא סביר שהוא יחליט לבדו.

הרן לבאות: הנוסח שאנו מציעים: "ובלבד שהוא יתייעץ עם השרים הנוגעים בדבר".

הרן לבאות: בהסתייגות מס' 6 לסעיף 9(ז) אנחנו סבורים שהסעיף צריך להימחק.

הרן לבאות: את הסתייגות מס' 7 לסעיף 12(א) אנחנו מסירים.

הרן לבאות: כנ"ל גם לגבי סעיף 8 בהסתייגויות שלנו.

הרן לבאות: בהסתייגות מס' 9 לסעיף 16(ו) אנחנו מציעים סמכות למשרד להגנת הסביבה סמכות לקבוע.

הרן לבאות: הנוסח שאנו מציעים הוא: "הממונה לא ייתן אישור פליטה אלא לאחר שדן בהערות שהוגשו".

הרן לבאות: זה קיים בסעיף קטן (ה).

הרן לבאות: אנחנו מציעים למחוק "בדיון פומבי" ובמקומו לומר: "לאחר דיונו בהערות כאמור רשאי הממונה לסרב.

הרן לבאות: ..".

תומר רוזנר: כלומר, לא כתוב שום דבר על דיון פומבי.

הרן לבאות: סעיפים 10-12 בהסתייגויות שלנו נמחקו.

הרן לבאות: בסעיף 13 להסתייגויות אנחנו חושבים שסעיף 27(ב) הוא סעיף מיותר.

הרן לבאות: יש ועדת אגרות, ויש לה כללי התנהלות ברורים.

הרן לבאות: בסעיף 14 ישנה הסתייגות לסעיף 28(א).

הרן לבאות: אנחנו מציעים להבהיר נקודה ולומר: "לאחר שיוטל על בעל היתר הפליטה", כאשר כל השאר יימחק.

הרן לבאות: את ההסתייגות מס 15 לסעיף 28(ב) אנחנו מסירים.

נטאשה אפשטיין: לגבי הסתייגות מס' 16 לסעיף 29(ב) אנחנו דיברנו עם המשרד, והגענו למסקנה שצריך לבטל את הסעיף או לכתוב בסיפה: "הכל בהתאם להוראות חוק רישוי עסקים והתקנות שנקבעו על פיו".

נטאשה אפשטיין: אותו דבר גם לעניין סעיף 30(ב).

נטאשה אפשטיין: בהסתייגות מס' 18 לסעיף 30(ד) צריך לומר: יפורסמו באתר האינטרנט של נותן האישור ולא של הרשות המקומית.

הרן לבאות: ההסתייגויות המופיעות בסעיפים 19-20 הוסרו.

הרן לבאות: בהסתייגות מס 21 לסעיף 64 אנחנו מציעים בסעיף (ג) בהגדרה של נושא משרה להסיר את המילה דירקטוריון בהתחלה.

הרן לבאות: הסתייגות מס' 22 מתייחסת לסעיף 69 המדבר על החלק האזרחי.

הרן לבאות: אנחנו מבקשים שהסעיף יימחק.

הרן לבאות: הסתייגות מס' 23 מתייחסת לסעיף 72, ייעוד כספים, והעמדה שלנו בנוגע לכך היא ברורה.

אופיר פינס-פז: אנחנו עוברים להערות של המשרד להגנת הסביבה.

יוסי ענבר: אני אתחיל עם הנושא של ייעוד כספים.

יוסי ענבר: המשרד להגנת הסביבה רוצה את הכסף אצלו, ואילו משרד האוצר רוצה את הכסף אצלו.

יוסי ענבר: אני פה במלכוד.

יוסי ענבר: ההסכמה שלי עם גבי גולן היתה שאנחנו מסכימים שבחוק זה יהיה בקופת המדינה, ואנחנו רשאים להציג הסתייגות על ידי השר.

אופיר פינס-פז: אנחנו נכבד את זה.

יוסי ענבר: תחליטו מה שאתם רוצים.

הרן לבאות: יוסי, מה אתה אומר?

יוסי ענבר: הרן, זה קשה לי מה שעשיתי עכשיו.

יוסי ענבר: אני עכשיו נשאר בלי כסף ובלי כוח אדם.

הדס פיקסלר: עכשיו נתחיל לעבור על ההערות לפי הסדר.

אופיר פינס-פז: לא.

אופיר פינס-פז: תגידו לנו רק במה אתם תומכים.

הדס פיקסלר: אנחנו בעד סעיף 4, ככל שזה עולה בקנה אחד עם ההערה שאנחנו הגשנו לאותו סעיף.

אופיר פינס-פז: הוא הקריא נוסח.

אופיר פינס-פז: האם אתם בעד הנוסח?

שולי נזר: לא.

שולי נזר: אנחנו לא בעד הנוסח.

שולי נזר: אנחנו רוצים נוסח שונה.

אז אתם נגד ההסתייגות כפי שהוא הציע אותה.

שולי נזר: אנחנו תומכים ברוח העקרונית שלה עם ההערות שלנו.

אופיר פינס-פז: אם כך , את סעיף 4 אנחנו מעבירים להסתייגויות המשרד להגנת הסביבה.

אופיר פינס-פז: תציגו נוסח.

רוני טלמור: זה מקובל בעיקרון.

אופיר פינס-פז: זה מקובל בעיקרון אבל לא פה.

הדס פיקסלר: לגבי גודל רשות אנחנו מסכימים שזה יהיה 30,000.

הדס פיקסלר: לסעיף 9 אנחנו מסכימים.

אופיר פינס-פז: אם אתם מסכימים לביטול הדיון הפומבי, לא בטוח שגם חברי הוועדה יסכימו.

אופיר פינס-פז: הדבר הזה עקרוני.

הדס פיקסלר: אנחנו לא מציעים ביטול, אלא נוסח חלופי.

יוסי ענבר: לגבי סעיף 16, חוק רישוי עסקים, אנחנו מסכימים.

אופיר פינס-פז: הם מסכימים לנוסח שהוא בהתאם לחוק רישוי עסקים, ולא ביטול הסעיף.

רוני טלמור: מה לגבי סעיף 18 בנוגע לאינטרנט?

אופיר פינס-פז: אני לא יודע למה הם מעירים הערות כאלה.

אופיר פינס-פז: האם אין לכם במה להתעסק?

נטאשה אפשטיין: רשות מקומית צריכה לקיים קודם את התנאים.

אופיר פינס-פז: האם אתם מסכימים לזה או לא?

הדס פיקסלר: לא.

אופיר פינס-פז: לסעיף 23 אתם מסכימים.

אופיר פינס-פז: אני עובר להצבעה רק על הסעיפים המוסכמים כרגע.

אופיר פינס-פז: מי בעד הסתייגות מס' 4 לסעיף 9(א) המדבר על רשויות מעל 30,000 ויותר?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגות התקבלה

אופיר פינס-פז: אנחנו עוברים להצבעה על סעיף 9 בהסתייגויות.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות מס' 16-17.

אופיר פינס-פז: מי בעד?

אופיר פינס-פז: ה צ ב ע ה בעד – 7 נגד – אין נמנעים – אין ההסתייגות התקבלה

אופיר פינס-פז: אנחנו עוברים לסעיף 23, העברת ההכנסות לקופת המדינה ותקצוב באמצעות משרד האוצר.

אופיר פינס-פז: מי בעד?

אופיר פינס-פז: ה צ ב ע ה בעד – 6 נגד – 1 נמנעים – אין ההסתייגות התקבלה

אופיר פינס-פז: לגבי כל יתר הסעיפים שלא הוסכמו על ידי המשרד להגנת הסביבה, מי בעד?

אופיר פינס-פז: ה צ ב ע ה בעד – אין נגד – 7 נמנעים – אין ההסתייגויות לא התקבלו

אופיר פינס-פז: אנחנו צריכים בשעה 14:00 לצאת מן הבניין.

אופיר פינס-פז: אני מחדש את הישיבה בשעה 15:00 עם נציגי משרד הפנים, משרד המשפטים והמשרד להגנת הסביבה.

אופיר פינס-פז: אם נספיק גם נגמור עם ההסתייגויות של הח"כים.

יוסי ביילין: אני מעדיף שההסתייגויות של החכ"ים יהיו בישיבה נוספת.

נטאשה אפשטיין: למשרד הפנים יש הסתייגות שאנחנו לא מסכימים איתה.

נטאשה אפשטיין: האם אני צריכה לבוא בשעה 15:00?

אופיר פינס-פז: לא.

אופיר פינס-פז: אין לך זכות וטו.

אופיר פינס-פז: הסיכום היה שרק המשרד להגנת הסביבה ומשרד המשפטים יכולים להעיר על הסתייגויות המשרדים.

נטאשה אפשטיין: אבל להסתייגות שלהם יש עלות תקציבית.

אופיר פינס-פז: אולי לא נקבל אותה.

אופיר פינס-פז: אנחנו נחזור להתכנס פה בשעה 15:00.

אופיר פינס-פז: ה פ ס ק ה

אופיר פינס-פז: אנחנו מחדשים את הישיבה.

אופיר פינס-פז: אנחנו עוברים להסתייגויות של משרד הפנים.

אופיר פינס-פז: אפרת דו יחייא סטולמן: ההסתייגות הראשונה שלנו מתייחסת לסעיף 17א(ב).

אופיר פינס-פז: בנוסח עכשיו פתאום מופיעות המילים: "שבין הוראותיה כלולות".

אופיר פינס-פז: אנחנו מבקשים לחזור לנוסח המקורי: "שבין מטרותיה העיקריות".

אופיר פינס-פז: זה מוסכם על המשרד להגנת הסביבה ועל משרד המשפטים.

אופיר פינס-פז: ההסתייגות השנייה מתייחסת לסעיף 17א(ד)(1) אנחנו מבקשים שמוסד התכנון לא יוכל לצמצם מההוראות להכנת התזכיר, אבל הוא יוכל להרחיב אותן.

אופיר פינס-פז: ההסתייגות השלישית שלנו מתייחסת לסעיף 17א(ה).

אופיר פינס-פז: שוחחנו עם המשרד להגנת הסביבה ואמרנו שאפשר להשאיר רק את המילים: "החליט מוסד התכנון שלא לקיים הליך משותף".

אופיר פינס-פז: ההסתייגות הרביעית שלנו היא לגבי סעיף קטן 17א(ה)(1).

אופיר פינס-פז: המשרד להגנת הסביבה הסכים שאפשר בכלל להוריד את הסעיף הזה.

אופיר פינס-פז: ההסתייגות החמישית היא לגבי סעיף 17א(ד)(5)(ג).

אופיר פינס-פז: משרד המשפטים העיר שיש פה משהו לא ברור.

אופיר פינס-פז: אנחנו מציעים נוסח המקובל על המשרד להגנת הסביבה.

אופיר פינס-פז: במקום הפסקה "אין בקיום הדיון כאמור בפסקת משנה זו כדי לגרוע מסמכויות מוסד התכנון או הממונה לפי כל דין" לומר: "מוסד התכנון יחליט בתוכנית והממונה יחליט בהיתר".

אופיר פינס-פז: יש הערה של משרד המשפטים לסעיף 17א(ג), שטוען שדרושה פה הבהרה.

אופיר פינס-פז: על דעת המשרד להגנת הסביבה אפשר לייתר את הצורך בתיווך של היועץ הסביבתי, כך שהממונה יעביר את המלצתו ישירות למוסד התכנון.

אופיר פינס-פז: במקום "היועץ הסביבתי בקשר לתוכנית למתקן טעון היתר שמוסד תכנון החליט על הכנתה, לאחר שהתייעץ עם הממונה, ימליץ למוסד לתכנון אם לקיים הליך משותף לדיון בתכנית ובבקשה להיתר פליטה, לפי הוראות סעיף זה", צריך לומר: הממונה יעביר את המלצתו למוסד התכנון בקשר לתוכנית למתקן טעון היתר שמוסד התכנון החליט עליו".

תומר רוזנר: זה במקום היועץ הסביבתי.

אפרת דו יחייא סטולמן: כן.

אפרת דו יחייא סטולמן: היועץ הסביבתי מעביר את זה מהממונה.

תומר רוזנר: צריך להגיד שזה במקום ולא בנוסף.

אפרת דו יחייא סטולמן: משרד המשפטים העיר לגבי סעיף 17א (ד)(6), שיש שם נוסח לא ברור.

אפרת דו יחייא סטולמן: יכול להיות שזו טעות דפוס והכוונה היתה למילה "לחול".

אפרת דו יחייא סטולמן: עדיין יש אי הבנה.

אפרת דו יחייא סטולמן: זה לא ברור לנו.

אפרת דו יחייא סטולמן: אני סברתי שצריך להוריד את המילים: "לפי חוק זה".

אפרת דו יחייא סטולמן: במקרה שהחוק הזה לא חל, אז חל חוק התכנון והבנייה.

תומר רוזנר: לא.

תומר רוזנר: באותם עניינים שלא נקבע בהם הוראות משותפות, ממשיכות לחול ההוראות הרגילות.

אפרת דו יחייא סטולמן: משהו פה בהוראה לא ברור.

אפרת דו יחייא סטולמן: האם יחולו הוראות לפי חוק התכנון והבנייה או לפי חוק זה?

תומר רוזנר: לפי העניין.

אפרת דו יחייא סטולמן: לאחר שנסיים לשמוע הערות על הפרק הזה, נדבר על הערות השלטון המקומי שיצאו במכתב נפרד שחתומה עליו דרורי לסקר.

אופיר פינס-פז: אנחנו עוברים להערות של המשרד להגנת הסביבה.

הדס פיקסלר: ההערות מקובלות, למעט ההערה המדברת על הורדת סעיף (ה)(1), בגלל שבפסקה (2) כתוב שהממונה יעדכן לגבי שינויים.

הדס פיקסלר: אז אם הוא לא מסר את עמדתו, אז איך הוא מעדכן לגבי שינויים.

אפרת דו יחייא סטולמן: אם יש שינויים, אז הוא צריך לעדכן וזה רלוונטי.

אפרת דו יחייא סטולמן: לחלופין, אפשר ללכת על הנוסח שאנחנו מציעים, אבל זה פשוט נראה מיותר.

רוני טלמור: האם אתם רוצים להוריד לגמרי את סעיף (ה)(1)?

אפרת דו יחייא סטולמן: זאת היתה הבקשה של המשרד להגנת הסביבה, אבל גם הנוסח שאנחנו הצענו היה מקובל עליהם.

שולי נזר: אנחנו נותנים חוות דעת במסגרת תזכיר השפעה על הסביבה.

תומר רוזנר: אם אתם נותנים.

אפרת דו יחייא סטולמן: אני אקרא את הנוסח שאנחנו הצענו: "מוסד התכנון יפנה לממונה לקבלת חוות דעת, בטרם הפקדת תוכנית למתקן טעון היתר או העברתה להערות הוועדות המחוזיות.

אפרת דו יחייא סטולמן: הממונה יעביר את חוות דעתו תוך --- ולא יהיה באי העברת חוות דעתו למנוע קיום דיון במוסד התכנון".

אפרת דו יחייא סטולמן: כיוון שיש מקרים בהם אין לו עדיין היתר והוא לא דן, אז לא תהיה גם חוות דעת.

אפרת דו יחייא סטולמן: אנחנו לא חושבים שזה צריך לעבור דרך היועץ הסביבתי.

תומר רוזנר: אני חושב שאפשר לקבל את כל ההערות, למעט שתיים.

תומר רוזנר: ההערה הראשונה היא ההערה המתייחסת להוראותיה של התוכנית.

תומר רוזנר: אני חושב שהמטרה העיקרית היא שאלה שעלולה לעורר בעיות.

תומר רוזנר: אנחנו חושבים שבכל תוכנית שיש בה מתקן טעון היתר צריך לפעול לפי התהליך הזה, ולא להתייחס למצב שבו זו המטרה העיקרית של התוכנית.

תומר רוזנר: לגבי סעיף (ה)(1) אני מציע להישאר עם הנוסח הקיים.

תומר רוזנר: הנוסח המוצע החלופי מרוקן מתוכן את האפשרות של הממונה לתת את חוות דעתו.

תומר רוזנר: אני מניח, שיקצבו לו זמן קצר מאוד לתת את חוות הדעת.

אפרת דו יחייא סטולמן: אנחנו מוכנים להסכים לכמה זמן שהם יחליטו.

תומר רוזנר: יש לי הערה לסדר.

תומר רוזנר: הסעיף הזה הצבע בוועדה, כאשר הכרעת הוועדה היתה שלא תהיה בחוק הוראה המתייחסת להליך משותף.

תומר רוזנר: מכיוון שמסתמנת הסכמה שכן תהיה אפשרות ללכת להליך משותף, אז אם רוצים להכניס את זה צריך לעשות רביזיה על ההצבעה הזו.

רוני טלמור: אבל היתה הצבעה עקרונית.

תומר רוזנר: לא, היתה הצבעה ספציפית על העניין הזה.

רוני טלמור: אבל לא על נוסח.

תומר רוזנר: על נוסח.

דב חנין: היתה הצבעה כזו.

אופיר פינס-פז: אם היתה הצבעה על כך, אז למה אתם רוצים לשנות את זה?

תומר רוזנר: ההחלטה של הוועדה נבעה מכך שלא היתה הסכמה בין המשרדים.

תומר רוזנר: עכשיו מסתמנת הסכמה.

אפרת דו יחייא סטולמן: הנוסח היה: "עיקר מטרותיה".

אפרת דו יחייא סטולמן: זו טעות שנכנסה.

אפרת דו יחייא סטולמן: לא היתה כוונה שכל תוכנית לאזור תעשייה תגיע להליך הזה.

אופיר פינס-פז: נעבור להצבעה על מה שהוסכם.

אופיר פינס-פז: קודם נעשה רביזיה.

דב חנין: לפני שאנחנו עושים מהלך שהוא בלתי הפיך, אני רוצה להבין את הדברים.

דב חנין: כאשר אתם מדברים על הליך משותף, שאני בעדו, למה אתם מתכוונים.

דב חנין: איך פתרתם את הבעיות שהיו ביניכם?

דב חנין: מה אתם רוצים להציע היום?

שולי נזר: הכוונה היא שההנחיות להיתר יהיו הנחיות לפרק אוויר בתזכיר.

שולי נזר: הוראות ההיתר יהיו הוראות התוכנית בתחום האוויר.

שולי נזר: השימוע הציבורי יהיה בנפרד ובאותו מועד, כאשר הכוונה היא שיפעלו כמה שיותר כדי שזה יהיה הליך מאוחד.

אופיר פינס-פז: מי בעד הרביזיה?

אופיר פינס-פז: ה צ ב ע ה בעד – 2 נגד – אין נמנעים – אין הרביזיה התקבלה.

אופיר פינס-פז: אנחנו עוברים להצבעה על ההסתייגויות המוסכמות של משרד הפנים לסעיף 17א.

תומר רוזנר: אנחנו מצביעים על ההערות לסעיף 17א(ב), 17א(ג) ו-17(ד)(6).

תומר רוזנר: ה צ ב ע ה בעד -2 נגד – אין נמנעים – אין ההסתייגויות אושרו.

אופיר פינס-פז: עכשיו תגיד לנו איפה סלע המחלוקת?

תומר רוזנר: בסעיף 17א(ב) השאלה היא לאיזה תוכנית אפשר לאשר הליך משותף.

תומר רוזנר: אני רוצה להזכיר שאנחנו מדברים על החלטה ולא על משהו שהחוק כופה אותו.

תומר רוזנר: מבקשים להגביל את הסעיף רק למצב בו המטרות העיקריות של התוכנית הן למתקן טעון היתר, רק לגבי תחנות כוח.

אופיר פינס-פז: לגביהן תהיה אפשרות להליך משותף.

אופיר פינס-פז: מה לגבי כל היתר?

תומר רוזנר: לא תהיה אפשרות להליך משותף.

קריאה: למה אתה מסיק את זה.

תומר רוזנר: בדרך כלל לא עושים תוכנית, שמטרתה העיקרית היא הקמת מפעל לארגון מתכת.

רוני טלמור: למה לא?

תומר רוזנר: כי לא עושים.

רוני טלמור: עושים ייעוד לשימוש מסחרי.

תומר רוזנר: אבל זו לא המטרה העיקרית של התוכנית.

אופיר פינס-פז: אז לא נקבל את זה.

רוני טלמור: את לא מאשרת איזה מפעל יהיה באזור תעשייה.

רוני טלמור: את מאשרת שזה יהיה לשימוש של תעשייה, ואז את לא יכולה לומר שזו המטרה עיקרית.

אפרת דו יחייא סטולמן: בין מטרותיה העיקריות זו תחנת כוח.

רוני טלמור: תומר אומר, שמבחינה פרקטית לא יהיה עניין אחר.

רוני טלמור: לתחנות כוח עושים תוכנית מיוחדת, וסוגי תעשייה אחרים נכללים בתוכנית כללית.

רוני טלמור: כאשר את מקימה אזור תעשייה בראש העין, את לא אומרת איזה מפעלים יהיו בו.

אפרת דו יחייא סטולמן: מדברים על סוג התעשייה, תעשייה כבדה או תעשייה קלה, אפשרות לייצור כימיקלים ודברים מזהמים אחרים.

תומר רוזנר: אבל זו לא המטרה העיקרית של התוכנית להפעיל מפעל מתכת.

תומר רוזנר: כאשר יש תחנת כוח, זו המטרה העיקרית של התוכנית.

רוני טלמור: נראה לי שזה בסדר.

רוני טלמור: את אמרת שאתם מציעים כך או כך.

אפרת דו יחייא סטולמן: ממש לא.

אופיר פינס-פז: מי בעד ההסתייגות לסעיף 17א(ב)?

אופיר פינס-פז: ה צ ב ע ה בעד – אין נגד – 2 נמנעים – אין ההסתייגות לא התקבלה

תומר רוזנר: ההסתייגות השנייה שלא התקבלה היא לגבי סעיף (ה)(1).

תומר רוזנר: אנחנו מציעים להשאיר את הנוסח כפי שהוא, ולא להסכים לנוסח החלופי שהוצע.

אפרת דו יחייא סטולמן: אז אנחנו מבקשים להאריך את הזמן.

אפרת דו יחייא סטולמן: יש מקרים בהם לא יהיה היתר.

אפרת דו יחייא סטולמן: כאשר לא החלטנו על הליך משותף, לא יהיה היתר וצריך יהיה לחכות לחוות דעת הממונה.

תומר רוזנר: אפשר לומר, שהוא יעביר את חוות הדעת בתוך 7 ימים מהיום שבו הוא קיבל החלטה לפי סעיף 15.

תומר רוזנר: כלומר, מהיום שהוא קיבל החלטה לגבי טיוטת ההיתר הוא יעביר את ההחלטה.

אפרת דו יחייא סטולמן: הוא לא יקבל החלטה על טיוטת ההיתר, כי לא יהיה היתר.

שולי נזר: לא, יכול להיות שההיתר יהיה הרבה זמן אחרי הליך התכנון.

הדס פיקסלר: השאלה היא, האם הוא יהיה חייב להגיש בקשה להיתר פליטה.

רוני טלמור: מי אמר שחוות הדעת צריכה להיות טיוטת היתר.

אופיר פינס-פז: שולי, האם יש לך בעיה לאשר את זה שסעיף 1 יימחק.

שולי נזר: מבחינתי סעיף 1 יכול להימחק.

שולי נזר: גם בות"ל אנחנו נותנים חוות דעת.

שולי נזר: כלומר, יש לנו במה לתת חוות דעת גם בות"ל וגם במועצות למיניהן.

תומר רוזנר: חוות הדעת הניתנת בות"ל היא חוות דעת וולונטרית.

שולי נזר: אנחנו חברים בות"ל.

תומר רוזנר: אתם חברים, אבל זו לא חוות דעת שיש לה מעמד סטטוטורי.

אופיר פינס-פז: העובדה היא שיש להם יועץ סביבתי אחר.

תומר רוזנר: המשמעות של הסעיף הזה כפי שהיא מוצעת כאן, היא שבות"ל לא יוכלו להחליט להעביר תוכנית להערות הוועדות המחוזיות מבלי שקיבלו חוות דעת מכם.

אופיר פינס-פז: אולי אפשר להגביל את זה בזמן.

אופיר פינס-פז: שולי, אם אנחנו נותנים לך את מלא הסמכויות צריך לקצוב זמן.

שולי נזר: 90 יום.

אפרת דו יחייא סטולמן: זה אומר שאי אפשר יהיה להפקיד תוכניות.

יוסי ענבר: אתה מקבל ים של מסמכים, ואתה לא יכול להגיב תוך שבוע.

אופיר פינס-פז: האם אפשר לצמצם את זה ל-75 יום?

שולי נזר: לא.

שולי נזר: אנחנו נצטרך לתת חוות דעת ותזכירים.

אופיר פינס-פז: האם אפשר לצמצם את זה ל-75 יום?

שולי נזר: אפשר לצמצם את זה ל-120 יום.

אופיר פינס-פז: אם כך, אנחנו קובעים 90 יום.

אופיר פינס-פז: מי בעד ההסתייגות של משרד הפנים?

אופיר פינס-פז: ה צ ב ע ה בעד – 2 נגד –אין נמנעים – אין ההסתייגות התקבלה

אפרת דו יחייא סטולמן: אני לא הצעת לקבוע מספר ימים.

אופיר פינס-פז: הנוסח ידבר על 90 יום.

אופיר פינס-פז: ביקשת שננקוב במספר.

תומר רוזנר: נוסח הסעיף שאושר הוא נוסח הוועדה, כפי שהוא מופיע בגוף החוק, כאשר תתווסף לו מגבלת זמן של 90 יום.

אופיר פינס-פז: אנחנו עוברים להערות של הרשויות המקומיות.

אופיר פינס-פז: איפה גברת לסקר?

אפרת דו יחייא סטולמן: אני מציגה אותן במקומה.

אפרת דו יחייא סטולמן: ההערה הראשונה היא לגבי סעיף 7(א).

אפרת דו יחייא סטולמן: הרישא של ההסתייגות התקבלה קודם.

אפרת דו יחייא סטולמן: בסיפה אנחנו מבקשים להוסיף את המילים: "רשאית לפעול בכפוף למקורות התקציביים למניעה ולצמצום של זיהום האוויר הנובע מתחומה בהתאם להוראות לפי חוק זה"

תומר רוזנר: בסעיף כתוב: "תפעל".

אפרת דו יחייא סטולמן: זה בסדר.

תומר רוזנר: זה לא התקבל.

תומר רוזנר: את צריכה להציג את זה.

אפרת דו יחייא סטולמן: אני הצגתי רק את מה שלא התקבל.

תומר רוזנר: אבל כתוב "רשאית לפעול" במקום תפעל.

אפרת דו יחייא סטולמן: ההסתייגות השנייה היא לגבי סעיף 7(ב).

אפרת דו יחייא סטולמן: אנחנו מבקשים שהוא יימחק.

אפרת דו יחייא סטולמן: ההסתייגות השלישית היא לגבי סעיף 9(א).

אפרת דו יחייא סטולמן: אני חושבת שהיא התקבלה.

הדס פיקסלר: זה לא התקבל.

הדס פיקסלר: הם דחו את זה.

אופיר פינס-פז: אבל הצבענו על זה כבר.

הדס פיקסלר: לא הצבעתם.

הדס פיקסלר: אמרתם שאנחנו נציג אותו.

אופיר פינס-פז: אז אתם תציגו זאת.

אפרת דו יחייא סטולמן: בסעיף 9(א) במקום המילים "הכריז השר על אזור כאזור נפגע זיהום אוויר, תכין רשות באזור נפגע זיהום אוויר תכנית פעולה לנקיטת אמצעים בתחומה" ייכתב "הכריז השר על אזור כאזור נפגע זיהום אוויר הנובע ברובו מתחבורה, תכין רשות באזור נפגע זיהום אוויר כאמור תכנית פעולה לנקיטת אמצעים בתחומה".

אפרת דו יחייא סטולמן: בסעיף 9(ב) אנחנו מבקשים שאחרי המילים "באזור נפגע זיהום אוויר" במקום המילים "בין היתר" יבוא "ברובו".

אפרת דו יחייא סטולמן: בסעיף 9(ד)(1) יורדו המילים "ולמניעת הישנות החריגה מערכי סביבה" וייכתב "תכנית פעולה לפי סעיף זה תכלול, בין היתר, יעדים לשיפור איכות האוויר, בתוך פרק הזמן שייקבע בתוכנית הפעולה, וכן אמצעים ודרכים לעמידה ביעדים כאמור".

אפרת דו יחייא סטולמן: סעיף 9(ז) בטל.

אפרת דו יחייא סטולמן: ההסתייגות השביעית מתייחסת להגדרת מטרופולין.

אפרת דו יחייא סטולמן: אנחנו מבקשים ששר הפנים יקבע איזה רשויות מקומיות יוצרות מטרופולין.

אפרת דו יחייא סטולמן: בסעיף 20(א) אנחנו מבקשים שירדו המילים "רשאי, בכל עת, לפי הוראות סעיף זה", ולאחר המילים "לשנותם או לגרוע מהם" ייכתב "הכל בהתאם להוראות חוק רישוי עסקים והתקנות שנקבעו על פיו".

שולי נזר: לא על היתר הפליטה.

שולי נזר: זה על רישוי עסקים.

אפרת דו יחייא סטולמן: סעיף 29(ב) מיותר לדעתנו.

אפרת דו יחייא סטולמן: את סעיף 39(ב) אנחנו מבקשים לבטל, או לחלופין תוסף סיפא "הכל בהתאם להוראות חוק רישוי עסקים והתקנות שנקבעו על פיו".

אופיר פינס-פז: זה כבר עבר.

אפרת דו יחייא סטולמן: בסעיף 30(ד) אנחנו מבקשים שבמקום המילים "הרשות המקומית" ייכתב "המשרד להגנת הסביבה".

אפרת דו יחייא סטולמן: לגבי סעיף 31, אנחנו סבורים שהוא מיותר.

אופיר פינס-פז: אנחנו עוברים להערות המשרד להגנת הסביבה.

יוסי ענבר: אנחנו מסכימים לסעיף 3.

יוסי ענבר: על סעיף 10 לגבי חוק רישוי עסקים כבר דיברנו.

אפרת דו יחייא סטולמן: אם לא מסכימים לבטל את סעיף 9(ז), האם מסכימים להוסיף את המילים "בכפוף לאישור שר הפנים"?

אפרת דו יחייא סטולמן: אנחנו מדברים על רשויות כמו טייבה, שאפילו משכורות הן לא יכולות לשלם.

אופיר פינס-פז: אולי נאמר: "בהתייעצות עם שר הפנים".

אופיר פינס-פז: אני עובר להצבעה על סעיף 6 בהסתייגויות בנוגע לסעיף 9(ז) כאשר הנוסח יהיה "בהתייעצות עם שר הפנים".

אופיר פינס-פז: מי בעד?

אופיר פינס-פז: ה צ ב ע ה בעד – 2 נגד – אין נמנעים – אין ההסתייגות התקבלה

אופיר פינס-פז: עכשיו אני מצביע על כל יתר הסעיפים.

אופיר פינס-פז: מי בעד: ה צ ב ע ה בעד – אין נגד – 2 נמנעים – אין ההסתייגויות לא התקבלו

אופיר פינס-פז: ההסתייגויות לא התקבלו, למעט מה שכבר בחוק, סעיף 10 בנייר ההסתייגויות, ומה שיידון עם המשרד להגנת הסביבה שזה סעיף 3 להסתייגויות.

רוני טלמור: אפרת, האם בהערות של כרמית יוליס יש משהו נוסף על משהו שאת אמרת?

אפרת דו יחייא סטולמן: אני ניסיתי להעלות אותן.

אפרת דו יחייא סטולמן: אני התייחסתי להסתייגות לסעיף 17א(ג), שמדברת על כך שההחלטה בדיני תכנון תהיה של מוסד התכנון ואילו ההחלטה להיתר תהיה ביד הממונה.

אופיר פינס-פז: רוני, האם את לא רוצה לדון בהערות של כרמית?

רוני טלמור: היא מכירה אותן יותר טוב ממני.

רוני טלמור: אם אלה אותן הערות והצביעו נגד, אז אני לא אעלה את זה עוד פעם.

אופיר פינס-פז: אתם יודעים מה הצבענו בעד ומה הצבענו נגד.

אפרת דו יחייא סטולמן: מה הצבעתם נגד זה ברור.

אפרת דו יחייא סטולמן: האם כל השאר בסדר?

אופיר פינס-פז: כן, זה בסדר.

אופיר פינס-פז: אנחנו עוברים להערות של משרד המשפטים.

רוני טלמור: ההערה הראשונה היא לגבי ההגדרה "בעל מקור הפליטה".

רוני טלמור: אני מבקשת למחוק את המילים: מי שמקור הפליטה מצוי בהשגחתו או בפיקוחו.

רוני טלמור: כנראה גם יינתן לזה ביטויי גם במקום אחר, ולכן אפשר לוותר על זה כאן.

רוני טלמור: בהגדרה של "מזהם" יש שלושה חידושים שלא היו בנוסחים קודמים, שאני מעלה אותם בתור שאלה: הנושא של חומר כימי וביולוגי, הנושא של שינוי אקלים, חומר מוצא לחומר כאמור.

רוני טלמור: כל אלה דברים חדשים.

רוני טלמור: בהגדרה "ממונה" זה צריך להיות "מי שהשר הסמיכו להיות ממונה לעניין הוראות חוק זה כולן או חלקן".

רוני טלמור: הכוונה היא לא להתערב בהיררכיה הניהולית של המשרד, אלא לתת למשרד להחליט מי ימלא את התפקיד.

רוני טלמור: בהגדרת "מקור פליטה" יש לי שתי בקשות.

רוני טלמור: האחת היא למחוק את המילים "כל פעילות הגורמת או העלולה לגרום לפליטת מזהמים לאוויר".

רוני טלמור: זה משהו מאוד רחב ולא ברור.

רוני טלמור: זה הופך פעילות למקור פליטה.

רוני טלמור: זה רחב מדי.

רוני טלמור: אני מציעה לא לוותר על המילים "למעט מתקן או מערך כאמור, הגורם או העלול לגרום זיהום אוויר זניח".

רוני טלמור: אני חושבת שזה נכון להחריג זיהומים זניחים מהחוק.

רוני טלמור: בהגדרת "פליטה" אני מציעה לא להשתמש בהגדרה הקיימת, שהיא הגדרה של גרימה של נוכחות מזהמים או גרימה של זיהום אוויר ולהיצמד לנוסח שאנחנו הצענו, של שחרור לאוויר.

רוני טלמור: כלומר, עצם הפעולה של הפליטה היא שחרור לאוויר בלי להתייחס לתוצאה של השחרור הזה.

רוני טלמור: גם כאן וגם בתוספת הרביעית יש הגדרה של "שליטה".

רוני טלמור: נדמה לי שפה זה נמחק, אבל בתוספת הרביעית זה עדיין לא נמחק.

רוני טלמור: יש שם הגדרה של "שליטה" ואני מבקשת למחוק אותה.

רוני טלמור: בהגדרה של "ערכי איכות אוויר" אני מבקשת למחוק את המילים "חיי אדם".

רוני טלמור: בפסקה (2) זה תוקן.

רוני טלמור: בסעיף 6 ישנה הערה של רביד.

אופיר פינס-פז: האם את חושבת שזה סביר שעכשיו אנחנו נעברו על כל כך הרבה הסתייגויות?

רוני טלמור: בסעיף 6(ג)(2) יש הוראה לנקוט אמצעים סבירים.

רוני טלמור: אנחנו מבקשים שהאמצעים הסבירים יפורטו בהודעה, כדי שיהיה אפשר להטיל על זה עונש בצורה ברורה.

רוני טלמור: את סעיף 9 אני משאירה למשרד להגנת הסביבה.

רוני טלמור: יש שורה של סעיפים שבהם השר מתבקש לבחון מעת לעת את הצורך בעדכון התקנות.

רוני טלמור: אנחנו מתנגדים לסעיפים האלה.

רוני טלמור: אנחנו גם מתנגדים לסעיפים שבהם כתוב שתקנות ערכי אוויר או כללים ייקבעו לפי הוראות של אמנות, תקנות וכו'.

רוני טלמור: שני הסוגים של הסעיפים האלה לא מקובלים, ומבחינת המשפט המנהלי הם לא נדרשים.

רוני טלמור: אנחנו מציעים לא ליצור משהו זר ומוזר כאן.

רוני טלמור: לגבי סעיפי המיסים דיברנו, ואתם דחיתם את זה.

רוני טלמור: לגבי סעיף 11(ב) בנושא של התניית רישיונות תומר העיר.

רוני טלמור: היום בחוק למניעת נפגעים יש הוראה שהיא אות מתה, שאומרת שכל רישוי לפי כל חוק מותנה בקיום הוראות חוק זה.

רוני טלמור: ההיגיון לגבי זה קיים רק לגבי רישוי עסקים.

רוני טלמור: השאלה היא האם לחברת חשמל יש רישיון ספק 10.

אופיר פינס-פז: מה את מציעה.

רוני טלמור: אני מציעה שמכל סעיף 11(ב) מה שיישאר זו רק התניה לפי חוק רישוי עסקים.

רוני טלמור: כלומר, רישיון עסק יהיה מותנה בקיום הוראות חוק זה אבל לא רישיונות אחרים שהם לעניינים אחרים.

רוני טלמור: זה לא מדתי ולא ענייני להתנות אותם.

רוני טלמור: זה גם לא אכיף, והעובדה היא שבמשך 40 שנה לא אכפו הוראה כזו.

רוני טלמור: לגבי בקשה בשלבים, סעיף 13(ב)(2)(ב) תומר אמר שהוא יקבל זאת.

רוני טלמור: אנחנו מציעים שתהיה הסמכה בתקנות לקבוע את ההליך של בקשה בשלבים, וזה יגבר על הוראות החוק.

רוני טלמור: יש כמה מקומות, בפרט סעיפים: 14, 31, 35 ו-43, בהם אני מציעה במקום להטיל חובה לקבוע תקנות שזו תהיה רשות.

רוני טלמור: אין שום צורך בזה וזה לא רלוונטי.

רוני טלמור: בסעיף 16(ג) בסוף אנחנו מבקשים להוסיף את המילים: "אלא אם כן הוחלט שאין לגלות את דבר אי פרסום המידע.

רוני טלמור: ..".

אופיר פינס-פז: זה לא בנוסח.

רוני טלמור: אני מציעה נוסח איך ליישם את מה שכתבנו.

רוני טלמור: אני הערתי על זה.

אופיר פינס-פז: זה לא בנוסח.

רוני טלמור: בסדר.

רוני טלמור: בסעיף 16(ד) אנחנו מציעים שיימחק המבחן שיוצר איזשהו איזון שהוא שונה מחוק חופש המידע.

רוני טלמור: כלומר, יש פה איזון שאומר שהעניין הציבורי של הגילוי יכול לגבור על העניין הביטחוני.

רוני טלמור: זה לא קיים בחוק חופש המידע.

תומר רוזנר: אפילו משרד הביטחון לא העיר על זה.

רוני טלמור: לסעיף 20, שינויים ביתר פליטה, הצענו להוסיף חובת שימוע.

רוני טלמור: את סעיף 25, הסעיף של ההשגה, אנחנו מציעים למחוק.

רוני טלמור: אנחנו חושבים שזה לא נדרש.

רוני טלמור: יש עתירה לבית משפט לעניינים מנהליים על החלטות, ולכן זה לא נדרש.

משה גפני: מה אתה הולך לעשות עם כל ההסתייגויות האלה?

אופיר פינס-פז: אני שומע אותן, ואנחנו מצביעים עליהן.

אופיר פינס-פז: תומר יגיד את דעתו, ואנחנו נצביע עליהן.

משה גפני: האם זה שייך לאותו סיכום שאתה שומע להם או לא שומע להם.

אופיר פינס-פז: בנוגע להסתייגויות של משרד המשפטים אני מציע לשמוע את תומר.

אופיר פינס-פז: איפה שיש הסכמה ביניהם נאשר, ואיפה שאין הסכמה ביניהם נדחה.

אופיר פינס-פז: אי אפשר כל פעם לבוא ולכתוב את החוק מההתחלה.

רוני טלמור: אנחנו לא כותבים את החוק מההתחלה.

אופיר פינס-פז: את עובדת בשיטה מאוד שיטתית ומאוד עקבית, ואני מכבד זאת.

רוני טלמור: אני לא עובדת בשום שיטה.

רוני טלמור: אני מעירה הערות ענייניות.

אופיר פינס-פז: אני בהחלט חושב שההערות ענייניות.

משה גפני: למה עכשיו הגיעו כל כך הרבה הערות?

רוני טלמור: הנוסח הגיע שבוע שעבר, וההערות הגיעו במועד שהתבקש.

רוני טלמור: אני מדלגת על ההערה על 27(א).

רוני טלמור: בסעיף 27(ג) אני מציעה למחוק את המילים: "סכום ששולם כאגרה לפי חוק עזר כאמור יופחת מסכום היטל הפליטה".

רוני טלמור: זה יוצר חוסר בהירות מבחינת הגבייה.

רוני טלמור: שימו לב שמדובר פה על הסדר שהוא בשלב הגבייה ולא בשלב קביעת גובה ההיטל, והיישום של זה מבחינה פרקטית יהיה בעייתי.

הדס פיקסלר: אנחנו גם הערנו על זה.

דב חנין: המטרה היא למנוע תשלום כפל.

דב חנין: אם הניסוח לא טוב, אין לי שום בעיה לשנות אותו.

דב חנין: אני לא רוצה שאנשים ישלמו כפל.

הדס פיקסלר: אנחנו הצענו מספר ניסוחים חלופיים.

הדס פיקסלר: האחד, שבקביעת ההיטל יילקח בחשבון.

הדס פיקסלר: השני, שוועדת אגרות בין משרדית תידרש לזה.

רוני טלמור: ועדת אגרות תידרש לזה כאשר היא תיקבע את ההיטל.

רוני טלמור: לא צריך לכתוב את זה בחוק.

רוני טלמור: בסעיף 28(א) נאמר כי מדובר בפליטה של חומרים.

רוני טלמור: אני מציעה שזו תהיה פליטה של מזהמים.

רוני טלמור: את סעיף 30(ב) המדבר על תנאים משלימים לרישיון עסק, אנחנו מציעים למחוק.

רוני טלמור: זה אומר שאפשר תמיד לקבוע תנאים נוספים, וזה לא ברור.

רוני טלמור: את סעיף 31 המדבר על תנאים בטרם מתן רישוי אנחנו מציעים למחוק.

רוני טלמור: בסעיף 31א ובסעיף 35 אנחנו מבקשים לקבוע חובת התייעצות עם שר התמ"ת, משום שמדובר פה בעניינים שנוגעים לייבוא וייצוא, מכס וכו'.

אופיר פינס-פז: האם את שמה לב שחלק מההערות שלך הן לא משפטיות?

רוני טלמור: אני מסכימה שזו היתה הערה לא משפטית.

אופיר פינס-פז: והיא לא היחידה.

רוני טלמור: אני לא כתבתי את כל ההערות האלה בעצמי.

רוני טלמור: אני עובדת במשרד די גדול עם הרבה גורמים.

אופיר פינס-פז: אין לי טענות.

אופיר פינס-פז: תומר, אתה תתייחס רק להערות המשפטיות, ונציגי המשרד להגנת הסביבה יתייחסו רק להערות המקצועיות.

אופיר פינס-פז: רוני טלמור: סעיף 34 נוגע לפרסום.

אופיר פינס-פז: אני הערתי שי בעיה מבחינת הרגולאטור.

אופיר פינס-פז: לגבי אמצעים אלקטרוניים חזותיים, פרסומות בטלוויזיה, יש רגולאטורים.

אופיר פינס-פז: יש לי כמה הצעות איך להסדיר בצורה נכונה את הפרסומות, כך שמועצת הכבלים והרשות השנייה יהיו אלה שיפקחו כי אף אחד אחר לא יכול לעשות את זה במקומן.

אופיר פינס-פז: אני מציעה שבמקום סעיף (ה)(2) ייאמר: הגופים המפקחים על שידורים ייקבעו בכללים, כל אחד ביחס לשידורים שבפיקוחו, את האופן שבו תוצג המודעה האמורה בסעיף קטן (ב) בפרסומת בשידורים.

אופיר פינס-פז: זה במקום להתייחס למה שכתוב כרגע, אם זה כן או לא בפינה של המסך.

אופיר פינס-פז: להגדיר גופים מפקחים על שידורים כרשות השנייה ומועצת הכבלים.

אופיר פינס-פז: כדי להבטיח שזה לא יחול על פרסומת בטלוויזיה שבאה מחו"ל, שיש עם זה בעיות בהסדרה של תקשורת, אני מציעה לבוא ולומר: "למעט פרסומת באמצעים אלקטרוניים שאינה מיועדת בעיקרה לציבור בישראל".

אופיר פינס-פז: זה מה שנהוג לגבי פרסומת בערוצים זרים.

אופיר פינס-פז: בנוסף, אני מציעה לשקול להחריג רכב משומש או רכב יד שנייה, כדי שזה לא יחול על כל מיני סוחרים שמוכרים ומשווקים רכבים יד שנייה.

אופיר פינס-פז: אני לא חושבת שזו היתה הכוונה, אבל זה לשיקולכם.

אופיר פינס-פז: לגבי סעיף 43, אנחנו מציעים למחוק אותו, או לחלופין להפוך את צו הסגירה ליותר מדתי של הפסקת שימוש במקור פליטה ולא של סגירה.

אופיר פינס-פז: אגב, זה גם מופיע בנוסח עצמו.

אופיר פינס-פז: הפסקת שימוש במקור פליטה עצמו ולא סגירה של עסק, זה יותר נכון מבחינה מדתית.

דב חנין: בסעיף 42-43 יש גם הערות של רביד.

רוני טלמור: אני עוברת על המסמך שיש לפניי.

אופיר פינס-פז: זה לא מעניין אותי כרגע.

רוני טלמור: בסעיף 44 אנחנו מבקשים למחוק את פסקה (א)(2) שמתייחסת לשיקולים של בית משפט במתן צו הגבלה שיפוטי.

רוני טלמור: אלה שיקולים הדומים לשיקולים בהליך פלילי, ולא שיקולים למתן צו.

רוני טלמור: לדעתנו, צריך למחוק אותם.

רוני טלמור: אנחנו מציעים למחוק גם את סעיף קטן (ג), שאומר שמשניתן צו הגבלה שיפוטי רשאי בית משפט להורות לממונה להימנע מלטפל בבקשה.

רוני טלמור: אנחנו חושבים שזה קיצוני ולא מדתי.

רוני טלמור: זה פשוט לא נכון לעכב את ההליכים האלה.

רוני טלמור: יש סנקציות אחרות למקרים של הפרה.

רוני טלמור: לגבי בית המשפט המוסמך, אנחנו חושבים שזה צריך להיות בית המשפט המוסמך לדון בעבירה ולא בית משפט לעניינים מנהליים.

רוני טלמור: אני מציעה לשקול להוסיף: "סעיף זה יחול מקום שטרם הוגש כתב אישום".

רוני טלמור: כאשר כן הוגש כתב אישום יש לנו סעיף אחר, סעיף 63.

תומר רוזנר: רביד חושבת הפוך.

רוני טלמור: טוב לדעת.

דב חנין: ההערה ההפוכה נראית לי נכונה.

אופיר פינס-פז: אתה לא צריך לקבל את ההסתייגות הזו.

רוני טלמור: סעיף 68 מתייחס לגופים ציבוריים שעניינם בשמירת איכות הסביבה.

רוני טלמור: אנחנו מבקשים למחוק את הסעיף.

רוני טלמור: לגבי הנושא של תקלה לציבור, ההוראה לקוחה מתוך חוק הגנת הצרכן.

רוני טלמור: יש שם סעיף שקבוע הרבה מאוד שנים.

רוני טלמור: לפי הספר של דויטש של דיני הגנת הצרכן, מעולם לא נעשה שימוש בכלי הזה.

רוני טלמור: זה פשוט לא נדרש.

רוני טלמור: יש כלי אחר של תובענות ייצוגיות, וזה הכלי המתאים.

אופיר פינס-פז: קובלנה אתם גם לא רוצים.

רוני טלמור: אנחנו מתנגדים גם לזה, ואתה הסכמת לזה פעם.

אופיר פינס-פז: נכון.

אופיר פינס-פז: אפילו הצבעתי על זה.

אופיר פינס-פז: אני לא אומר שלא הצלחת לשכנע אותי בהרבה דברים שלא האמנתי שתצליחי לשכנע אותי.

רוני טלמור: בסעיף 73 הנוגע לפקודת המסים גבייה, מופיעה המילה "הוצאות".

רוני טלמור: העמדה המקצועית שלנו אומרת, שכיוון שהוצאות זה לא סכום קצוב, זה לא צריך להיגבות לפי פקודת המסים גבייה.

אופיר פינס-פז: מה עם אחריות נושא משרה?

רוני טלמור: דיברנו על זה כבר.

אופיר פינס-פז: קשה לי לעקוב אחרייך.

אופיר פינס-פז: מרוב הסתייגויות אתם מחטיאים את המטרה.

אופיר פינס-פז: יותר מדי הסתייגויות.

רוני טלמור: יותר מדי נושאים באחריות משרד המשפטים.

רוני טלמור: לא צריך לצמצם את סמכויות משרד המשפטים.

רוני טלמור: בסעיף 77 חסרה סמכות להתקין תקנות לביצוע.

רוני טלמור: אני לא מבינה למה זה לא מופיע.

תומר רוזנר: משום שחוק יסוד הממשלה קובע זאת.

רוני טלמור: אז אתם לא כותבים את זה יותר באף חוק?

תומר רוזנר: לא.

רוני טלמור: את סעיף 87 תיקנתם.

אופיר פינס-פז: תומר, למה אתה מסכים מתוך כל ההערות של רוני?

תומר רוזנר: אני רוצה להיות הגון ולומר, שחלק מהדברים לא היו בהצעות הקודמות.

אופיר פינס-פז: אז נפסול אותם בגין נושא חדש.

תומר רוזנר: זה לא נושא חדש, אבל אלה נושאים שאתם צריכים לתת עליהם את הדעת.

רוני טלמור: זה לא נושא חדש מבחינה פרוצדוראלית.

תומר רוזנר: הגדרה של המונח "מזהם" היתה מצומצמת יותר קודם.

תומר רוזנר: לגבי "בעל מקור פליטה", לגבי המתווה החלופי שיוצג לוועדה בהמשך לגבי החוק למניעת מפגעים, אני חושב שאפשר יהיה לקבל את ההערה הזו.

אופיר פינס-פז: מה לגבי הממונה?

אופיר פינס-פז: האם אתה מסכים או לא?

תומר רוזנר: לא.

אופיר פינס-פז: מה לגבי "פליטה".

תומר רוזנר: הסיפה "למעט בזיהום אוויר זניח" אכן היתה בנוסחים הקודמים.

תומר רוזנר: ההצעה היתה להשמיט אותה, אבל אמרנו שאם תהיה התנגדות אנחנו נקבל אותה.

אופיר פינס-פז: מה לגבי התוספת הרביעית, הגדרת שליטה?

תומר רוזנר: אנחנו מתנגדים להסיר את התוספת.

אופיר פינס-פז: מה לגבי ערכי איכות אוויר?

תומר רוזנר: כיוון שמטרת החוק היא לטפל גם בחיי אדם, אני מציע שהסעיף הזה יוותר.

הדס פיקסלר: אבל זה לא המקום של זה.

הדס פיקסלר: זו פשוט טעות.

הדס פיקסלר: בדירקטיבה זה לא מופיע.

אופיר פינס-פז: רוני אומרת שיש למחוק את המילים "חיי אדם".

הדס פיקסלר: אנחנו גם אמרנו את זה.

רוני טלמור: זו העתקה לא נכונה מדירקטיבה.

תומר רוזנר: זו החלטה שלכם.

תומר רוזנר: זו לא שאלה משפטית.

אופיר פינס-פז: הם אומרים שזה עניין טכני.

תומר רוזנר: זה לא עניין טכני.

תומר רוזנר: זה עניין מהותי.

הדס פיקסלר: בדירקטיבה זה לא מופיע.

הדס פיקסלר: זה בטעות שם.

הדס פיקסלר: הצענו להוריד את זה, כדי שזה יהיה נכון יותר.

אופיר פינס-פז: הם אומרים שזה לא בדירקטיבה, שזו טעות.

תומר רוזנר: מה זה קשור לדירקטיבה?

תומר רוזנר: זו לא שאלה משפטית.

תומר רוזנר: זו שאלה של מדיניות.

אופיר פינס-פז: זו שאלה משפטית.

רוני טלמור: אני מדברת על הגדרה של ערכי יעד ולא על חיי אדם.

אופיר פינס-פז: אני מעביר את ההסתייגות הזו למשרד להגנת הסביבה.

אופיר פינס-פז: מה לגבי תוכנית של רשות מקומית באזור נפגע?

תומר רוזנר: למשרד להגנת הסביבה יש עמדה שאנחנו לא מקבלים אותה.

תומר רוזנר: העמדה תוצג בהרחבה בהמשך לגבי היקף האחריות של הרשויות המקומיות.

אופיר פינס-פז: מה לגבי "השר יבחן מעת לעת"?

תומר רוזנר: אנחנו לא מקבלים זאת.

אופיר פינס-פז: לגבי קביעת שיעורי אגרות דיברנו.

אופיר פינס-פז: מה לגבי התניית רישיונות.

תומר רוזנר: כבר החלטתם בעניין הזה.

תומר רוזנר: זה סעיף שמופיע היום בחוק למניעת מפגעים, ואנו מציעים שלא להרע את המצב המשפטי הקיים בעניין הזה.

אופיר פינס-פז: מה לגבי בקשה בשלבים?

תומר רוזנר: מה שרוני ביקשה מופיע בסעיף 13(ב)(2).

אופיר פינס-פז: אנחנו מקבלים את זה.

אופיר פינס-פז: מה לגבי "השר יקבע"?

תומר רוזנר: זו לא שאלה משפטית.

תומר רוזנר: זו שאלה שאתם צריכים להכריע בה.

אופיר פינס-פז: מה עומד על סדר היום?

תומר רוזנר: האם יש חובת התקנת תקנות?

אופיר פינס-פז: השאלה היא אם צריך תקנות משנה בסעיפים האלה או לא צריך.

אופיר פינס-פז: זה עניין משפטי.

שולי נזר: איפה שצריך ישנה חובה.

שולי נזר: יש נושאים בהם צריך להשאיר לנו שיקול דעת.

אופיר פינס-פז: רוני הציעה להשאיר את שיקול הדעת לגבי סעיפים 14, 31, 35, 43.

תומר רוזנר: לגבי סעיף 14 אנחנו לא מקבלים זאת.

תומר רוזנר: זה לב הנושא של היתרי פליטה.

תומר רוזנר: סעיף 31 הוא לב העניין של מקורות ניידים.

תומר רוזנר: אם לא יהיו תקנות, לא יהיה חוק.

תומר רוזנר: אותו דבר לגבי סעיף 35.

תומר רוזנר: בסעיף 43 אין תקנות.

אופיר פינס-פז: אז אנחנו לא מקבלים זאת.

אופיר פינס-פז: מה לגבי פרט שגילויו עשוי לפגוע בביטחון המדינה?

תומר רוזנר: זה הנושא שהצגתי קודם לגבי מתקנים ביטחוניים.

רוני טלמור: מה לגבי האיזון של בית משפט?

תומר רוזנר: אנחנו לא מקבלים זאת.

תומר רוזנר: אפילו מערכת הביטחון לא העירה את ההערה הזו.

אופיר פינס-פז: מה לגבי שינויים בהיתר פליטה?

אופיר פינס-פז: מוצע לשקול חובת שימוע.

תומר רוזנר: את זה אפשר להוסיף.

אופיר פינס-פז: מה לגבי השגה?

תומר רוזנר: בנוסחים שהיו בפני הוועדה במקור היתה בקשה גם של התעשיינים וגם של המשרד להוסיף מנגנון של השגה לפני שהולכים לבית משפט.

תומר רוזנר: כרגע עמדת המשרד היא שלא צריך את מוסד ההשגה.

תומר רוזנר: המשמעות היא, שאם יש החלטה של הממונה שלא מוצאת חן בעיני התעשיין.

תומר רוזנר: ..

אופיר פינס-פז: אז זה נגד התעשיינים.

רוני טלמור: לא.

רוני טלמור: זה בעדם.

רוני טלמור: זה מוריד שלב בבירוקרטיה.

תומר רוזנר: הוא צריך ללכת ישר לבית משפט.

אופיר פינס-פז: אז זה נגדם או בעדם?

אופיר פינס-פז: .

הדס פיקסלר: זה יכול להיות גם וגם.

הדס פיקסלר: אם מישהו ירצה לתקוף אותו, הוא גם יצטרך ללכת ישר לבית משפט.

אופיר פינס-פז: זה נגדם.

אופיר פינס-פז: אני מתנגד לכך.

אופיר פינס-פז: הסכמנו על כל הנושאים ועכשיו שהם לא נמצאים פה, אתם מכניסים את זה.

הדס פיקסלר: אנחנו הצגנו את זה בפניהם.

אופיר פינס-פז: אני נגד.

אופיר פינס-פז: היה עניין של השגה.

אופיר פינס-פז: אני משוכנע שהתעשיינים יראו את זה כפגיעה.

אופיר פינס-פז: הם כתבו לי רשימה ארוכה, אבל אני לא מעלה את זה כי אין להם זכות להעלות הסתייגויות.

אופיר פינס-פז: למרות זאת, אני לא מוכן לפגוע בהם כאשר הם לא נוכחים.

אופיר פינס-פז: אנחנו עוברים להסתייגות על סעיף 27.

אופיר פינס-פז: את הרישא בסעיף 27(א) "לצורך מימון" הורדנו.

אופיר פינס-פז: מה לגבי הסיפה בסעיף 27(ג) "סכום ששולם יופחת"?

תומר רוזנר: הבקשה של איגודי ערים ושל התעשיינים היתה, שלא ישולם מס כפל.

אופיר פינס-פז: האם אתה בעד הסתייגות או נגדה?

הדס פיקסלר: הצענו חלופה.

תומר רוזנר: המשרד יציג את החלופה.

אופיר פינס-פז: מה לגבי ההסתייגות לסעיף 28(א), "פליטה של חומרים מזהמים"?

תומר רוזנר: היא מקובלת.

אופיר פינס-פז: מה לגבי ההסתייגות לסעיף 30(ב) למחוק את המילים "תנאים משלימים"?

תומר רוזנר: אני מציע לא למחוק זאת.

אופיר פינס-פז: מה בנוגע להסתייגות בסעיף 31 הנוגעת לתנאים בטרם מתן רישוי?

תומר רוזנר: לפי חוק למניעת מפגעים הקיים היום יכול המשרד להוציא הוראות אישיות לעסקים שאין להם עדיין רישיון עסק.

תומר רוזנר: לפי דוח ועדת הבר, אנחנו יודעים שלמעלה מ-60% מהעסקים במדינה עובדים ללא רישיון עסק.

תומר רוזנר: לפי מה שאני מבין, המשרד מנצל את זה בפועל ומשתמש בכלי הזה כדי לתת להם הוראות למרות שאין להם רישיון עסק.

רוני טלמור: אז לא צריך את זה.

תומר רוזנר: אבל עכשיו אנחנו מבטלים את סעיף 8 לחוק מניעת מפגעים.

רוני טלמור: אבל יש להם גם סמכויות אכיפה.

רוני טלמור: אפשר גם להוציא צו סגירה.

תומר רוזנר: כפי שאמרה גברת טלמור קודם, לא בכל מקרה אנחנו צריכים לרוץ לצו סגירה.

רוני טלמור: בחוק רישוי עסקים מדובר על צו סגירה.

אופיר פינס-פז: האם אתה מתנגד ל הסתייגות?

תומר רוזנר: זה עניין שהוא חדשני מאוד.

אופיר פינס-פז: זה לא עניינה.

רוני טלמור: אומר לך תומר, שאין דבר כזה בחקיקה, שזה תקדימי ושהוא לא כל כך בטוח בעצמו.

אופיר פינס-פז: האם זה עניין משפטי או עניין מקצועי?

תומר רוזנר: זה גם וגם.

תומר רוזנר: המשרד העלה צורך לטפל בעסקים שאין להם רישיונות.

אופיר פינס-פז: אנחנו נחליט בהצבעה.

אופיר פינס-פז: אנחנו עוברים להסתייגות על סעיף 31 בנוגע לחובת התייעצות של שר התמ"ת.

תומר רוזנר: זה לא עניין משפטי.

אופיר פינס-פז: אנחנו עוברים להסתייגות על סעיף 34 לגבי גילוי נתונים ופרסומת.

אופיר פינס-פז: נראה לי מאוד סביר להוסיף את הרגולאטור.

תומר רוזנר: אבל תיקחו בחשבון שיש רגולאטורים נוספים כמו רשות השידור.

רוני טלמור: אין פרסומת ברשות השידור.

אופיר פינס-פז: אבל יש חסויות.

רוני טלמור: זה לא חל על חסויות.

תומר רוזנר: בנוסף לכך, יש לנו אמצעים אלקטרוניים שאינם נתונים לרגולציה, כמו האינטרנט.

רוני טלמור: הדבר הזה לא יכול לחול על אינטרנט.

תומר רוזנר: למה לא?

רוני טלמור: אין הסדרה של אינטרנט.

רוני טלמור: מי יסדיר פרסומת באינטרנט?

אופיר פינס-פז: כל הפרסומת היא באינטרנט היום.

רוני טלמור: מי יאכוף את זה באינטרנט?

תומר רוזנר: בדיוק כמו שאוכפים דיני זכויות יוצרים באינטרנט.

אופיר פינס-פז: בוא נעשה את זה.

רוני טלמור: זה בוועדה אחרת.

רוני טלמור: יש הרבה חוקים בנוגע לכך בוועדת כלכלה.

תומר רוזנר: אין בזה שום חידוש.

תומר רוזנר: אם המשרד יראה שיש פרסומת באינטרנט שמיועדת לתושבי ישראל ולא נעשה בה פרסום כמו שצריך, הוא יוכל לאכוף זאת.

אופיר פינס-פז: בינתיים ניתן זאת למשרד, עד שוועדת הכלכלה תחליט אחרת.

רוני טלמור: מה לגבי מכירה של רכב יד שנייה.

רוני טלמור: יש סוכני יד שנייה שמפרסמים הודעות שלמות.

אופיר פינס-פז: אין דבר כזה.

אופיר פינס-פז: זה לא עובד ככה.

אופיר פינס-פז: זה עובד עם לבנות חבלה.

תומר רוזנר: ההצעה כפי שאושרה בוועדה במקור היתה לגבי כל פרסומת, גם לפרסומת של אדם המפרסם את הרכב שלו בעצמו.

תומר רוזנר: אנחנו הצענו שזה יהיה רק על מי שעוסק במכירת רכב דרך עיסוק.

קריאה: זה לא ישים לרכב יד שנייה, כי אתה לא יכול להטיל את זה על היבואן.

תומר רוזנר: אז תציעו נוסח.

תומר רוזנר: מה זה רכב יד שנייה?

אופיר פינס-פז: לא רכב חדש.

תומר רוזנר: מה זה רכב חדש?

רוני טלמור: רכב הנמכר לראשונה בישראל.

הדס פיקסלר: אבל לא מפרסמים את זה.

אופיר פינס-פז: אנחנו עוברים להסתייגות לסעיפים 42-43 בנוגע לצווים מנהליים.

רוני טלמור: אני דיברתי על הפסקת שימוש.

תומר רוזנר: אנחנו מקבלים זאת.

אופיר פינס-פז: אנחנו עוברים להסתייגות לסעיף 44 לגבי צו הגבלה שיפוטי.

תומר רוזנר: הסעיף של צו הגבלה שיפוטי לקוח מחוקים קיימים, שבהם מתייחסים לטיפול במקומות שבהם נעשית עבירה.

תומר רוזנר: אני מציע שלא לקבל את ההסתייגות.

אופיר פינס-פז: אנחנו עוברים להסתייגות לסעיף 68.

אופיר פינס-פז: מוצע למחוק את נושא מעמד תאגיד העוסק בהגנת הסביבה.

תומר רוזנר: אנחנו מתנגדים.

אופיר פינס-פז: אנחנו עוברים להסתייגות לסעיף 69 לגבי אחריות נושא משרה בתאגיד.

רוני טלמור: החלטתם על זה כבר.

אופיר פינס-פז: אנחנו עוברים להסתייגות לסעיף 70.

רוני טלמור: אנחנו נתייחס לזה בהקשר אחר.

אופיר פינס-פז: אנחנו עוברים להסתייגות לסעיף 73 לגבי הוצאות לגבי פקודת המסים גבייה.

תומר רוזנר: זה סעיף מקובל עלינו.

תומר רוזנר: זה מקובל בהרבה חקיקות.

הדס פיקסלר: זה הדבר היחיד שבו אנחנו לא מסכימים עם משרד המשפטים.

אופיר פינס-פז: למה אתם נגד?

הדס פיקסלר: כי אנחנו רוצים שעל הכל תחול פקודת המסים גבייה.

הדס פיקסלר: זה לא משנה אם זו הוצאה או סכום.

אופיר פינס-פז: אנחנו עוברים להסתייגות לסעיף 87.

תומר רוזנר: אפשר להוסיף זאת ואפשר לא להוסיף זאת.

תומר רוזנר: יש סעיף הסמכה כללי בחוק יסוד הממשלה.

אופיר פינס-פז: בואו נעבור להצבעה.

יוסי ענבר: יש לי הערה לגבי התלייה ברישיונות אחרים.

אופיר פינס-פז: אנחנו עוברים להצבעה על הגדרת "מזהם".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – אין נמנעים – אין ההסתייגות התקבלה

אופיר פינס-פז: אנחנו עוברים להצבעה על הגדרת "ממונה".

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - נמנעים – אין ההסתייגות לא התקבלה

אופיר פינס-פז: אנחנו עוברים להצבעה על "בעל מקור פליטה".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

תומר רוזנר: מה לגבי ההגדרה של "מזהם"?

אופיר פינס-פז: קיבלנו.

תומר רוזנר: אבל המשרד מסכים להגדרה רחבה.

תומר רוזנר: למה לקבל את ההסתייגות.

אופיר פינס-פז: זה מה שאתה הצעת.

תומר רוזנר: אני הצעתי לא לקבל את ההיטל .

אופיר פינס-פז: אתה הצעת לקבל.

תומר רוזנר: לא.

אופיר פינס-פז: נעבור לרביזיה.

אופיר פינס-פז: מי בעד ההסתייגות של הגדרת מזהם?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: הגדרת ממונה לא התקבלה.

אופיר פינס-פז: אני טעיתי.

אופיר פינס-פז: מי בעד ההסתייגות להגדרת ממונה?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

תומר רוזנר: זה ממש מהותי.

אופיר פינס-פז: זה התקבל.

אופיר פינס-פז: אנחנו עוברים להגדרת "מקור פליטה".

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להצבעה על התוספת הרביעית בנוגע להגדרת "שליטה".

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על ההסתייגות לסעיף 4 בנוגע לערכי איכות אוויר.

דב חנין: האם קראתם את הסעיף בלי המילים "חיי אדם"?

דב חנין: אני לא מבין אותו בכלל.

אופיר פינס-פז: מי בעד ההסתייגות?

רוני טלמור: אין לי בעיה שהם יסבירו את זה במסגרת ההסתייגויות של המשרד להגנת הסביבה.

אופיר פינס-פז: את חוזרת בך מההסתייגות.

רוני טלמור: אני לא חוזרת בי.

אופיר פינס-פז: אני לא מצביעה עליה, אז את חוזרת בך.

אופיר פינס-פז: אני עובר להצבעה על הסתייגות לסעיף 9 בנוגע לתכנית של רשות מקומית באזור נפגע.

תומר רוזנר: המשרד להגנת הסביבה יציג זאת.

אופיר פינס-פז: אם כך, ההסתייגות בטלה.

אופיר פינס-פז: אנחנו עוברים להצבעה על הסתייגות לסעיפים: 4(ד), 10(ב), 14(ג), 29(ב), 31(ב)-(ג), 35(ב) בנוגע לכך שהשר יבחן מעת לעת.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על סעיפים 10(ג), 33(ג),37 בנוגע לקביעת שיעורי אגרות.

אופיר פינס-פז: אני מבין שאת חוזרת בך מההסתייגות.

רוני טלמור: אני לא חוזרת בי.

רוני טלמור: אתם לא קיבלתם את זה.

רוני טלמור: יכול להיות שאנחנו נגיש הסתייגות.

משה גפני: אם היא מגישה הסתייגות, אתה צריך להצביע על זה.

רוני טלמור: אתם לא צריכים להצביע על הערות שלי כדי שמשרד ממשלתי יוכל להגיש הסתייגות.

משה גפני: את לא תוכלי להגיש הסתייגות למליאה אם היא לא נצביע כאן.

רוני טלמור: זו פעם ראשונה שאני שומעת את זה.

אופיר פינס-פז: כן.

אופיר פינס-פז: אנחנו עוברים להצבעה על ההסתייגות בנוגע לקביעת שיעורי אגרות.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 11(ב) בנוגע להתניית רישיונות.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 13(ב)(2)(ב) לגבי בקשה בשלבים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להסתייגות על סעיפים 14, 31, 35, 43 בנוגע למקומות נוספים שהשר יקבע.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות לסעיף 16(ד) בנוגע לפרט שגילוי עשוי לפגוע בביטחון המדינה.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 20 בנוגע לשינויים בהיתר פליטה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להצבעה על הסתייגות לסעיף 25 בנוגע להשגה.

אופיר פינס-פז: מי בעד?

אופיר פינס-פז: ה צ ב ע ה בעד – 1 נגד - 3 נמנעים – אין ההסתייגות לא התקבלה

משה גפני: אני רציתי לעלות למליאה, אבל אני רואה שמתחיל להיות פה משהו דרמטי.

אופיר פינס-פז: דב חנין הוא זה שיצר את ההסכמות.

אופיר פינס-פז: הוא צריך עכשיו להסביר למה הוא לא עובד עם ההסכמות שהוא יצר.

אופיר פינס-פז: זו לא בעיה שלי.

אופיר פינס-פז: אני נאמן למה שהם החליטו.

אופיר פינס-פז: אנחנו עוברים להסתייגות לסעיף 27(א) בנוגע לרישא "לצורך מימון".

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 27(ג) לגבי הסיפא "סכום ששולם יופחת.

אופיר פינס-פז: .." מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להסתייגות לסעיף 28(א).

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להצבעה על הסתייגות לסעיף 30(ב) בנוגע לתנאים משלימים.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 31 לגבי תנאים בטרם מתן רישוי.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות לסעיף 31א ו-35.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 34 בנוגע לגילויי נתונים בפרסומת.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להסתייגות לסעיפים 42-43 בנוגע לצווים מנהליים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

תומר רוזנר: בסעיף 34 אנחנו מוסיפים את האינטרנט עם המשרד.

אופיר פינס-פז: אנחנו עוברים להסתייגות לסעיף 44 בנוגע לצו הגבלה שיפוטי.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 68 בנוגע למעמד תאגיד העוסק בהגנת הסביבה.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: ההסתייגות לסעיף 69 כבר התקבלה.

אופיר פינס-פז: אני לא מצביע על זה.

רוני טלמור: סעיף 69 לא התקבל.

רוני טלמור: אתה לא צריך להצביע.

אופיר פינס-פז: אנחנו עוברים להצבעה על הסתייגות לסעיף 73 לגבי פקודת המסים גבייה.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להצבעה על הסתייגות לסעיף 87 בנוגע לאיסור זיהום אוויר חזק או בלתי סביר.

אופיר פינס-פז: מי בעד?

תומר רוזנר: אני לא מציע לפתוח דיון על כך כרגע.

אופיר פינס-פז: ההסתייגות ירדה ותדון במסגרת ההסתייגויות של המשרד להגנת הסביבה.

רוני טלמור: יש הסכמה שמתגבשת עם תומר בנוגע לנוסח.

אופיר פינס-פז: נדון בה עם המשרד להגנת הסביבה.

אופיר פינס-פז: נעבור להערות של רביד.

רוני טלמור: אני אתייחס להערות באופן אופרטיבי.

רוני טלמור: בפרק של עיצומים כספיים יש שינוי בסדר המספרים, שתומר הסכים עליו.

תומר רוזנר: זה ממש ניסוחי.

דב חנין: בסעיף 42 מדובר על הקשר בין הציבור לבין ההליך הפלילי.

רוני טלמור: דיברתי עם רביד ולא על הכל היא מתעקשת.

דב חנין: דווקא במקרה הזה להסתייגות יש טעם.

אופיר פינס-פז: אם היא לא מתעקשת עליה, אתה תוכל להגיש את זה בתור הסתייגות אישית.

תומר רוזנר: הוא רוצה לקבל את ההסתייגות שזה לא קשור לכתב האישום.

רוני טלמור: זה בנוסח.

דב חנין: אני אגיש את זה בתור הסתייגות שלי.

רוני טלמור: בסעיף 6(ג)(2) אחרי "אמצעים סבירים" מבקשים להוסיף את המילים "כפי שיפרט בהודעה לשולח".

רוני טלמור: בסעיף 48(ב)(5) אנחנו מבקשים למחוק את העצום הכספי על אי קיום תנאי ברישיון עסק עם היתר זמני לפי חוק רישוי עסקים, כי לא מענישים בחוק אחד על חוק אחר.

רוני טלמור: יש לצמצם את הטלת העיצום הכספי למי שמפר הוראות על פי סעיף 5(ד).

רוני טלמור: במקום סעיף 5 זה יפנה לסעיף 5(ד).

אופיר פינס-פז: מה לגבי העונשין?

רוני טלמור: בסעיף 62(א)(3) מבקשים לומר "מפר" במקום "אינו מקיים".

רוני טלמור: את סעיפים 62(ג)(2) וסעיף 62(ג)(4) אנחנו מציעים לאחד אותם לעבירה אחת של הפרעה לממונה או למפקח במילוי תפקידו.

תומר רוזנר: למה זה קשור?

רוני טלמור: את סעיף 62(ג)(5) אנחנו מבקשים להוריד כי מדובר בהוראות טכניות.

רוני טלמור: בסעיף 62(ה) לגבי עבירה נמשכת, במקום שיהיה כתוב: "סכום הקנס כאמור בסעיף קטן (א)" יהיה כתוב "סכום הקנס הקבוע לעבירה".

רוני טלמור: לגבי אחריות קפידה אנחנו מבקשים לעשות שינויים.

רוני טלמור: השאלה היא באיזה סעיפים תהיה אחריות קפידה.

רוני טלמור: יש לזה משמעות די רצינית.

אופיר פינס-פז: זה לא יכול להתקבל.

רוני טלמור: למה לא?

אופיר פינס-פז: כי זה לא הגיוני.

רוני טלמור: אלה לא דברים שדיברנו איתנו עליהם לפני כן.

רוני טלמור: אנחנו קיבלנו נוסח, ועכשיו אנחנו מעירים עליו.

אופיר פינס-פז: אני לא מתקומם על כך שאתם מעירים.

אופיר פינס-פז: אני לא רוצה לקבל את זה.

רוני טלמור: ההערה לגבי אחריות נושא משרה התקבלה.

רוני טלמור: דנו בזה בהקשר אחר.

רוני טלמור: לעניין אחריות המדינה כתאגיד, היה דיון אצל היועץ המשפטי לממשלה בשבוע שעבר לגבי איך יוצרים אחריות של נושא משרה במדינה.

רוני טלמור: נעשתה בדיקה האם לעשות את זה בדרך הזו.

רוני טלמור: כלומר, לעשות את זה כחלק מאחריות המנהלים הרגילה.

רוני טלמור: היועץ המשפטי לממשלה ביקשה לעשות את זה בסעיף נפרד ולא כחלק מאחריות מנהלים רגילה.

רוני טלמור: לעניין הזה אנחנו נכין נוסח לדיון בחוק המזהם משלם.

רוני טלמור: אננחנו מבקשים שתחכו עם העניין הזה עד השבוע הבא.

רוני טלמור: אנחנו מבקשים למחוק את סעיף 66, סעיף של קובלנה.

רוני טלמור: המשרד שלנו מתנגד לסעיפי קובלנה נוספים מעבר לקיימים.

אופיר פינס-פז: אנחנו נעבור להתייחסות של תומר.

תומר רוזנר: את סעיף 6(ג)(2) המדבר על הודעה מפורטת למי שנותנים לו הוראות, אני מקבל.

תומר רוזנר: את הסעיף המתייחס לעיצום כספי על אי קיום תנאי ברישיון עסק צריך להשאיר.

תומר רוזנר: את שאר ההערות לא כדאי לקבל.

הדס פיקסלר: מה לגבי סעיף כללי של הפרעה למפקח?

תומר רוזנר: אפשר להוסיף סעיף כללי של הפרעה למפקח, אבל לא להוריד את הדברים האחרים.

רוני טלמור: אז תוסיף.

תומר רוזנר: אני מקבל את גם את ההצעה לגבי אחריות המדינה.

אופיר פינס-פז: אנחנו עוברים להצבעות.

אופיר פינס-פז: מי בעד ההסתייגות לסעיף 6(ג)(2)?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להצבעה על הסתייגות בנוגע לעיצום כספי אל אי קיום תנאי ברישיון עסק.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגות לא התקבלה

אופיר פינס-פז: אנחנו עוברים להסתייגות לסעיפים 62(ג)(2) ו-62(ג)(4) לגבי הפרעה למפקח ממונה.

תומר רוזנר: לא במקום אלא בנוסף.

תומר רוזנר: תגידו באיזו רמת ענישה אתם רוצים את זה.

תומר רוזנר: יש לנו שלוש רמות ענישה.

רוני טלמור: כמו שזה עכשיו, סעיף 62(ג).

תומר רוזנר: זה מרע את המצב המשפטי הקיים.

רוני טלמור: למה?

תומר רוזנר: כי לפי חוק העונשין בגין הפרעה לעובד ציבורי תינתן שנת מאסר.

הדס פיקסלר: אז שים את זה בסיפה.

רוני טלמור: אלה הם סעיפים מקבילים.

תומר רוזנר: אז למה שיהיה פה פחות?

רוני טלמור: כי אתה רוצה שהם יאכפו את זה.

תומר רוזנר: אז זה יהיה שנת מאסר.

דב חנין: כמו בחוק הכללי.

רוני טלמור: בחוק העונשין כל העבירות הכלליות הן יותר מחמירות.

רוני טלמור: זה תמיד ככה.

רוני טלמור: ממילא אף אחד לא יישב בכלא על הפרעה למפקח.

אופיר פינס-פז: למה לא?

אופיר פינס-פז: מה שאת אומרת יורד לשורשי אכיפת החוק בישראל.

רוני טלמור: אני מסכימה איתך, אבל זה המצב הפרקטי היום.

תומר רוזנר: הדרישה של המשרד להוסיף את הסעיף של הפרעה למפקח נובעת מטעמים פרקטיים של הסמכה מטעם היועץ המשפטי.

אופיר פינס-פז: מי בעד הסעיף כאשר הוא מושווה למצב המשפטי הנוהג?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: אנחנו עוברים להסתייגות לעניין אחריות המדינה כתאגיד.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - אין נמנעים – אין ההסתייגות התקבלה

אופיר פינס-פז: עכשיו נצביע על כל יתר ההסתייגות, שרביד לא עומדת עליהם.

רוני טלמור: על אחריות קפידה היא כן עומדת.

אופיר פינס-פז: אנחנו עוברים להצבעה על יתר ההסתייגויות.

אופיר פינס-פז: מי בעד?

אופיר פינס-פז: ה צ ב ע ה בעד – אין נגד - 3 נמנעים – אין ההסתייגויות לא התקבלו

תומר רוזנר: אנחנו לא הספקנו לעבור על ההערות של רביד לעומק, ובדרך כלל אני נותן משקל רב לדברים שהיא כותבת ואומרת.

תומר רוזנר: לכן, אני מבקש את רשות הוועדה לעבור על ההערות האלה איתה בצורה יותר מעמיקה.

אופיר פינס-פז: אנחנו מרשים לך לעבור איתה על כל הערה שתרצה.

אופיר פינס-פז: שינויים בנוסח יוגשו רק באמצעות הסתייגויות של חברי כנסת.

רוני טלמור: או השר.

אופיר פינס-פז: נקבע דיון בשבוע הבא על הסתייגויות חברי כנסת והסתייגויות ממשלה.

אופיר פינס-פז: זה יכול להיות גם לא בימי כנסת.

רוני טלמור: אתה ביקשת מהמשטרה להעביר באמצעותי הערה לסעיף 46-47.

רוני טלמור: המטרה היא לעשות התאמות במה שחל על צו איסור שימוש שיפוטי או צו אי שימוש מנהלי.

רוני טלמור: אנחנו מבקשים שייאמר: הוראות סעיפים 57ג(ד), 57ג(ו) ו-57ז לפקודת התעבורה יחולו על החלטת בית משפט לפי סעיף 46 בשינויים המחויבים.

רוני טלמור: בשל החלטת בית משפט לסעיף 46 ניתן יהיה לערער לבית המשפט שידון בערעור בדן יחיד.

רוני טלמור: בסעיף 46 אנחנו מבקשים שהאישור להזזת רכב שהושבת יהיה אישור של הממונה במקום אישור של קצין משטרה.

תומר רוזנר: צריך לבדוק את זה מול הפקודה.

תומר רוזנר: אנחנו הצענו תחולת הוראות בפקודת התעבורה.

תומר רוזנר: כאן מציעים לשנות את הוראות התחולה.

תומר רוזנר: צריך לבדוק את זה.

ניבה רפאלי: אני יכולה להסביר.

רוני טלמור: אם זה בסדר, נעביר את זה לתומר ונדון בכך בתחילת הישיבה הבאה.

אופיר פינס-פז: אם זה בסדר, תומר יודיע שזה בסדר ונצביע על כך בישיבה הבאה.

אופיר פינס-פז: אם זה לא בסדר, אנחנו גם נקיים הצבעה בתחילת הישיבה הבאה.

אופיר פינס-פז: תודה רבה, הישיבה נעולה.